Vulin razmatra vraćanje davno ukinute prakse u Vojsci Srbije - Infobrif\nVulin razmatra vraćanje davno ukinute prakse u Vojsci Srbije\nObjavljeno 4.12.2018. u 21:21\nTANJUG / MINISTARSTVO ODBRANE, DARIMIR BANDA\nFoto: TANJUG / MINISTARSTVO ODBRANE, DARIMIR BANDA\nMinistar odbrane Aleksandar Vulin uručio je danas, u Domu Garde u kasarni “Topčider”, Ukaze predsednika Republike Srbije oficirima koji su postavljeni na nove dužnosti u Vojsci Srbije.\nMinistar Vulin čestitao je oficirima nova postavljenja i u ime predsednika Republike i vrhovnog komandanta Vojske Srbije Aleksandra Vučića i u njegovo ime poručio „da se od njih očekuje mnogo u ovim teškim i nemirnim vremenima“, saopštilo je Ministarstvo odbrane.\nPrema rečima ministra Vulina, Vojska Srbije konstano jača i jača svakim danom i to kroz svoje ljude koji ispunjavaju svoje obaveze, koji ispunjavaju svoje zadatke i koji su svoj život posvetili svojoj vojsci.\n„Vaša karijera nije samo karijera, ona je životni izbor, ona je misija“, rekao je ministar odbrane i dodao da su novopostavljene starešine pažljivo birane i to ne po tome što neko treba samo formalno da pređe sledeći stepenik u karijeri i da se pripremi za viši čin i narednu dužnost, već na osnovu vrlina, zasluga i kvaliteta svakog od njih“, rekao je Vulin.\nOn je istakao da se od njih očekuje da na svojim novim pozicijama rade kao do sada i da postižu rezultate koji će ovu vojsku učiniti boljom.\n„Svi vi ste već dokazali svojim životom da ste opredeljeni za vojnički poziv i za Srbiju kao zemlju kojoj vredi služiti, zbog koje vredi živeti i umreti. Svi vi ste dokazali da imate visoko znanje, vojničke i ljudske vrline“, rekao je ministar Vulin i dodao da se od njih očekuje da na novim mestima unaprede funkcionisanje sistema.\nOn se osvrnuo i na razmatranje uvođenja generalskog ispita, dodajući da je to ranije bila praksa, te da se za svaku zvezdicu, novo postavljenje ili novu dužnost moramo iznova boriti kroz stalno unapređivanje znanja, jer samo time postajemo bolji.\n„Teško ćete biti bolji ljudi jer dobri ljudi jeste, ali bolji profesionalci uvek možete da budete, jer svako od nas mora i može da uči“, poručio je ministar Vulin i dodao da u danima koji dolaze pred nama neće biti puno vremena za upoznavanje i uigravanje, već će biti samo prostora da radimo kao da smo oduvek bili tu.\n„Oni koji nam ne žele dobro neće nam dati vremena da odgovorimo i da čekamo, već će činiti što misle da čine – da naude i našoj zemlji i našem narodu. Ja sam siguran da će svako od vas biti brana i prepreka svakom zlu koje može na naš narod i našu zemlju da dođe“, rekao je ministar Vulin čestitavši im postavljenja u svoje i u ime predsednika države i izrazivši uverenje da će saradnja i u budućnosti biti odlična.\n„Izbor i odluke koje prate današnje ukaze su stavile vas na najodgovornija formacijska mesta“, rekao je prvi čovek Generalštaba i istakao da odluke o postavljenjima nisu donošene preko noći niti predstavljaju puko popunjavanje praznih mesta, već dokaz sposobnosti postavljenih oficira na dosadašnjim funkcionalnim mestima.\nGeneral Mojsilović istakao je da Ukazom predsednika Republike Srbije dobija najbliže saradnike koji će zajedno s njim raditi na unapređenju sposobnosti vojske.\n„Okolnosti u kojima radimo su zaista složene, što sam više puta naglašavao. To je još jedan otežavajući element, jer ćete od sutra biti na fomacijskim mestima gde stabilnost u radu mora doći do izražaja“, rekao je načelnik Geenralštaba i dodao da stabilnost omogućuje racionalnost u donošenju odluka.\nPrema njegovim rečima, pred sistemom odbrane je puno posla koji zahteva posvećenost, a koja se očekuje od oficira koji su Ukazom predsednika postavljeni na nove dužnosti, napominjući da je pred njima vreme u kom treba da se dokažu da su dorasli svim postavljenim zadacima.\n„Znam da ste posvećeni poslu, znam da iza vas stoji ozbiljan rad i ozbiljni rezultati. U radu dajte maksimum i znajte da od vas zavise mnoge stvari“, zaključio je general Mojsilović, čestitajći oficirima postavljena i poželevši im uspeha u radu.\nAleksandar VulinGeneralski ispitpostavljenjaVojska Srbije\nPale kritike na račun Prištine na sastanku CEFTE\nMurinjo poslao „sms očaja“, razlog „virus“!


Žipe: Moguć dogovora o obustavi nasilja u Siriji - Vijesti.me\nDOK SUKOBI TRAJU...\nFoto: ibtimes.com Autor: BETA\nMeđunarodna zajednica mogla bi da pronađe način za postizanje sporazuma o obustavi masakra u Siriji, rekao je danas u Beču šef francuske diplomatije Alen Žipe, dok njegov sastanak sa ruskim kolegom Sergejem Lavrovim nije donio napredak pošto Moskva i dalje podržava režim Bašara al-Asada.\n"Možda možemo da se u kratkom roku nađemo oko cilja - obustave nasilja ... Treba sve uraditi kako bi prestalo nasilje i kako bi važna humanitarna pomoć bila dopremljena sirijskom stanovništvu koje je u užasnoj situaciji", rekao je Žipe koji učestvuje na ministarskoj konferenciji Pariskog pakta iz 2003. za borbu protiv trgovine narkoticima iz Avganistana.\nGeneralni sekretar UN Ban Ki Mun takođe je osudio nasilje u Siriji i zatražio od Damaska da "zaustavi ubijanje sopstvenih građana", a od opozicije da "zaustavi nasilje".\nŽipe koji će se poslije podne sastati sa Ban Ki Munom, prethodno je razgovarao sa Lavrovim koji je ponovo odbio da se izjasni o francuskom predlogu o formiranju "humanitarnih koridora" za dostavljanje pomoći stanovnicima Sirije, ali je dodao da je otvoren za dijalog.\n"Nije bilo konkretnih razgovora o francuskoj inicijativi. Ono što su rekli, nije ništa konkretno za sada", kazao je agenciji Interfaks pomoćnik šefa ruske diplomatije Genadij Gatilov.\nMeđunarodna zajednica je podijeljena po pitanju Sirije. Moskva i Peking su se u dva navrata usprotivili usvajanju rezolucije u Savjetu bezbjednosti kojom se osuđuje sirijski režim.\nMeđutim, kako je rekao Žipe, "nije riječ o prihvatanju političkog statusa kvo u Siriji i zato želimo da radimo sa Arapskom ligom kako bismo sproveli plan o političkoj tranziciji" koji predviđa prebacivanje vlasti na potpredsjednika i formiranje koalicione vlade.\nŽipe je takođe istakao značaj prvog sastanka Grupe prijatelja sirijskog naroda, 24. februara u Tunisu, na kojem će biti riječi o tom planu.\nFrancuski ministar je pomenuo i mogućnost slanja specijalnog izaslanika UN koji bi imao ulogu posrednika i bio u vezi sa Arapskom ligom. "Ako se Ban Ki Mun opredijeli za taj pravac, mi ćemo ga podržati", dodao je Žipe.\nGeneralna skupština UN treba da danas glasa o nacrtu rezolucije kojom se osuđuje represija u Siriji, samo nekoliko dana nakon đto je taj tekst blokiran u Savjetu bezbjednosti UN.\nNajmanje 22 mrtva u današnjim sukobima u Siriji\nNajmanje 22 osobe ubijene su danas u Siriji gdje je vojska bombardovala pobunjenička sela u provincijama Homs i Hama i sukobila se sa nekadašnjim pripadnicima vojske u Deri, drugom po veličini uporištu pobunjenika.\n"Najmanje 10 bivših vojnika uključujući i oficire, i četiri civila ubile su vojne snage režima koje su napale mjesto Kafrnbuda" u provinciji Hama, saopštila je sirijska organizacija za zaštitu ljudskih prava sa sjedištem u Velikoj Britaniji.\nU istoj provinciji, nekadašnji vojnici ubili su četiri pripadnika snaga režima u napadu na barikadu na putu Tibet al Imam-Suran, dodaje ta nevladina organizacija.\nPrema toj organizaciji, vojska je takođe ušla u sam grad Hamu, simbol pobune protiv predsjednika Bašara al-Asada.\nU Deri, na jugu Sirije, jedan civil je ubijen u svojoj kući, a tri vojnika su poginula u sukobu bivših i sadašnjih pripadnika vojske.\nPrema izjavama pobunjenika, u Deri je došlo do eskalacije situacije, od jutros se čuju pucnji i eksplozije.\nIstovremeno, vladine snage su nastavile da bombarduju Homs koji je pod opsadom od 4. februara.\nProrežimski dnevnik Al-Vatan piše da je vojska pronašla u Homsu "tragove terorista" kako ih Asad od početka protesta naziva i optužuje ih kao "naoružane grupe" koje stoje iza nasilja odbijajući da prizna da je riječ o narodnoj pobuni.\nSnage su "uspjele da ubiju najmanje 10 naoružanih muškaraca", piše taj dnevnik koji ne precizira kada se dogodio napad.


Peto srebro za Srbiju – Vanja Savić najbolji korektor, Hena Kurtagić najbolji bloker\nŽenska juniorska reprezentacija Srbije osvojila je peti put u istoriji srebrnu medalju na prvenstvu Evrope. Turska je večeras u finalu XXVII EP 2020. u Zenici pobedila Srbiju sa 3:2, po setovima 25:17, 16:25, 23:25, 25:16 i 15:8, posle 105 minuta igre. Vanja Savić, korektor i kapiten Srbije, proglašena je za najboljeg korektora EP, a Hena Kurtagić za najboljg blokera EP. Zoran Gajić, predsednik OSS, predao je srebrne medalje juniorkama Srbije.\nBronza za Belorusiju\nOdbojkašice Belorusije osvojile su bronzanu medalju na XXVII EP 2020. u Zenici, pošto su večeras u meču za treće mesto pobedile Francusku sa 3:1, po setovima 25:18, 25:21, 23:25 i 27:25. U finalu prvenstva Evrope igraće Srbija – Turska od 20.00 časova, uz direktan prenos na TV Sport Klub 1.\nŠesto finale juniorki Srbije na EP – obezbeđen plasman na SP 2021. – za zlato protiv Turske (nedelja, 20.00 – TV SK2)\nObjavljeno 29 avgust 2020\nŽenska juniorska reprezentacija Srbije igraće šesti put u istoriji u finalu prvenstva Evrope. Srbija je drugi finalista XXVII EP 2020. u Zenici, pošto je večeras u polufinalu savladala Francusku sa 3:1, po setovima 23:25, 25:15, 25:20 i 25:14, posle 89 minuta igre. Srbija će sutra (nedelja, 30. septembar) od 20.00 časova igrati u finalu protiv Turske, uz direktan prenos na TV Sport Klub 2.\nTurska prvi finalista, Srbija – Francuska od 20.00 časova (TV SK2)\nTurska je prvi finalista XXVII EP 2020. u konkurenciji juniorki, pošto je večeras u Zenici, u prvom polufinalu, pobedila Belorusiju sa 3:1, po setovima 21:25, 25:17, 25:22 i 26:24. Ženska juniorska reprezentacija Srbije igraće u drugom polufinalu protiv Francuske od 20.00 časova, uz direktan prenos na TV Sport Klub 2. Pobednici polufinalnih mečeva će pored plasmana u finale ostvariti i plasman na SP 2021.\nSrbija – Francuska ipak od 20.00 časova u subotu (TV SK2)\nEvropska odbojkaška konfederacija, CEV, saopštila je da će se polufinalne utakmice na XXVII EP 2020. u konkurenciji juniorki u Zenici odigrati od 17.30 i 20.00 časova. Ženska juniorska reprezentacija Srbije igraće u drugom polufinalu protiv Francuske sutra (subota, 29. avgust) od 20.00 časova, uz direktan prenos na TV Sport Klub 2. U prvom polufinalu, od 17.30 časova, igraće Belorusija – Turska. Pobednici polufinalnih mečeva će pored plasmana u finale ostvariti i plasman na SP 2021.


Potpisane izjave o namerama o završetku auto-puta i obnovi železničke linije Beograd-Priština - BIGportal.ba\nPotpisane izjave o namerama o završetku auto-puta i obnovi železničke linije Beograd-Priština\n14 Februara, 2020 14 Februara, 2020 0121\nU Minhenu su potpisani Pismo o namerama za obnovu železničkog saobraćaja, kao i izjava o nameri za završetak izgradnje auto-puta od Beograda do Prištine. Potpisivanju dokumenata prisustvovali su predsednik Srbije Aleksandar Vučić, specijalni izaslanik predsednika SAD Ričard Grenel i predsednik kosovskih privremenih institucija Hašim Tači.\n“Ovo što je potpisano značajno je zbog slobode kretanja, protoka robe, kapitala, usluga i ljudi. Srećan sam što vidim danas napredak i mnogo hvala Trampu i Grenelu u ime Srbije, jer svi osećamo da ćemo od ovoga imati bolju budućnost i da ćemo osigurati mir za naredne decenije”, rekao je po potpisivanju dokumenta predsednik Vučić.\n“Ljudi žele posao, nadu, ekonomiju i bolji život. A značaj ovog što je potpisano su novi poslovi”, istakao je Ričard Grenel.\n“Želimo da unesemo energiju u ovaj proces, dijalog, i da ne gledamo samo politička pitanja”, istakao je Grenel i još jednom konstatovao da ljudi žele posao.\nKosovski predsednik takođe je zahvalio izaslaniku Grenelu što je učinio mogućim ovo Pismo o namerama.\n“To je još jedan korak napred, posle dogovora o otvaranju aviolinije Beograd Priština. To je vrlo pozitivna poruka, da će biti više mira, posla i ekonomije”, rekao je Tači i dodao da veruje da je ove godine moguće postići konačan sporazum sa Beogradom.\nU ime Beograda dokument je potpisao direktor Kancelarije za KiM Marko Đurić, a za prištinsku stranu predstavnik Direkcije za železnice.\nU Minhenu je danas potpisana i izjave o nameri za završetak izgradnje auto-puta od Beograda do Prištine.\nDokumenti su potpisani u okviru Minhenske bezbednosne konferencije.\nPismo o namerama za obnovu aviosaobraćaja između Beograda i Prištine potpisano je 20. januara u Berlinu, sa kompanijom “Lufthanza”.\nSZO: Nema preporuke za otkazivanje Olimpijskih igara\nZvezdin Amerikanac kandidat za najboljeg defanzivca Evrolige


11/07/1995 | YIHR.rs\nZaboravi da sam te ikad ubio ludo!\nPitanja u vezi sa događajima u i oko Srebrenice koji su se odigrali jula 1995. godine dele srpsko društvo suštinski dublje i sa većim posledicama nego podela na Delije i Grobare, pristalice i protivnike Beograda na vodi, Beogradjane i “dođoše”. Najveća bitka se vodi oko bazičnih činjenica koje su utvrđene pred međunarodnim sudovima, dok tih 15ak dana pred 11. jul pola Srbije postaje za trenutak pravnik sposoban da oceni da li je radnja izvršenja ušla u kriminalnu zonu, kao i koji je stepen svesti neophodan za genocidnu nameru. O čemu je zapravo reč? Genocid u Srebrenici desio se poslednje godine rata u Bosni i Hercegovini, te je stoga važno sagledati sve okolnosti koje su rezultirale najvećim zločinom koji se desio na tlu Evrope nakon II svetskog rata.\nda se opština Srebrenica nalazi na granici sa Srbijom, kao i da je pre rata imala mešovitu etničku strukturu koju su sa oko 3/4 cinili Bošnjaci, dok su 1/4 predstavljali Srbi;\nda je 1992. godine Karadžic sastavio 6 strateških ciljeva srpskog naroda, gde osim razdvajanja od druga dva naroda u BiH želi i etnički čisto Podrinje (tada većinski naseljeno Bošnjacima) sa namerom da “Drina ne bude više granica izmedju dva svijeta”;\nda su nakon etničkog čisćenja većine opština u Podrinju, Bošnjaci se skoncentriali u Srebrenici i Žepi sto je dovelo do stvaranja enklava unutar teritorije RS, dok je sama Srebrenica od predratnih desetak tada brojala oko 45 hiljada stanovnika;\nda je 1993. proglašena za UN sigurnu zonu, što je podrazumevalo demilitarizaciju cele Srebrenice, ali i prestanak svih napada na nju. Niti je došlo do potpune demilitarizacije, niti su napadi VRS prestali;\nda su, usled loše humanitarne situacije u enklavi, odredi na čijem je čelu bio Naser Orić, popularno nazvani “torbari”, vršili upade u srpska sela na velike praznike jer je tada tradicionalno najviše hrane u kućama, činivši pritom zločine nad Srbima;\nda je posle Direktive 7 iz 1994. koja govori o ciljevima RS u pogledu Srebrenice došlo do operacije Vojske RS pod nazivom Krivaja 95 i napada na samu enklavu, kada dolazi do zločina neslućenih razmera;\nda je Mladić žene i decu razdvojio od muškaraca i organizovao njihov transport do muslimanske teritorije, ali i da je ubio sve muškarce koje je zatočio/uhvatio (oko 1200 u Potočarima i oko 7000 koje je uhvatio u begu prema Tuzli). Upravo taj čin neselektivnog hvatanja svih muškaraca iz Srebrenice koji su bežali ka Tuzli i njihova egzekucija koja je planski sprovođena od Bratunca do Zvornika sa ciljem da se bošnjačka zajednica nikada ne obnovi na tom prostoru (složićete se da su za reprodukciju neophodni i muškarci) predstavlja genocidnu nameru kao kljucni element krivičnog dela genocida.\nOvo su činjenice koje su utvrđene pred Međunarodnim sudom za bivšu Jugoslaviju, a potvrđene su i presudom Međunarodnog suda Pravde iz 2007. u slučaju BiH protiv Srbije. Još Volter je rekao da prostaci raspravljaju o činjenicama, a umni ljudi o interpretacijama. Nažalost, kod nas su činjenice najveći kamen spoticanja i ključna prepreka procesu pomirenja i uspostavljanju održivog mira na Balkanu.\nUnutar srpskog društva još uvek postoje jake tendencije osporavanja i negacije sudski utvrđenih činjenica, pa i nadrealne fetišizacije reči genocid: ako se usvoji rezolucija, Srbi ce biti proglašeni za “genocidni narod” (što je notorna glupost budući da je krivica vrlo individualna); zar su zločini nacista i Mladića isti (opet glupost, jer za genocid nije važan broj ubijenih). Pravu dimenziju dobijamo tek kada čujemo da pojedini “priznaju da se u Srebrenici dogodio ratni zločin, ali ne i genocid”. Kao da ne znaju da ratni zločin po svojim posledicama (npr. broj ubijenih) može da bude gori od genocida!\nSve to nas vodi zaključku da u srpskom društvu ne postoji empatija za žrtve, za nevino ubijene i stradale LJUDE! Sve dok budemo brojali krvna zrnca ubijenih, sve dok ne budemo shvatili da suze svake majke jednako vrede, sve dok duboko u sebi ne budemo osećali potrebu da treba odati počast ljudima, naše društvo će letargično spavati u svom homofobnom snu izopšteno od opštih, civilizacijskih vrednosti!\nSve dok budemo zatvarali oči pred činjenicama, upoređivali broj stradalih i veličali osuđene ratne zločince u svom dvorištu, nećemo preći onu civilizacijsku crtu.\nSrbija već sledećeg 11. jula ima priliku da pređe tu crtu.\nTagged 11. jul, 11/07/1995, činjenice, naser orić, potočari, srebrenica, un sigurna zona, vojska rs, žepa\nOrganizacije civilnog društva podržale akciju #sedamhiljada\nMi, organizacije civilnog društva u Srbiji, podržavamo akciju Sedam hiljada kojom će se 11. jula u Beogradu obeležiti 20 godina od genocida u Srebrenici. Ovom akcijom, želimo da izrazimo saosećanje sa više od osam hiljada stradalih bosanskih Muslimana u enklavi Srebrenica i njihovim porodicama i da se usprotivimo sve češćim pokušajima osporavanja, relativizacije i opravdavanja srebreničkog genocida.\nViše međunarodnih i nacionalnih sudova donelo je presude da se u Srebrenici dogodio genocid. Ovo je jedini slučaj da se nakon Drugog svetskog rata na tlu Evrope političko i vojno rukovodstvo udružilo kako bi na nekoj teritoriji uništilo jednu etničku grupu kao takvu. Na meti režima Republike Srpske našlo se muslimansko stanovništvo iz Istočne Bosne koje je bilo okupljeno u srebreničkoj enklavi pod zaštitom Ujedinjenih nacija.\nU periodu između 11. i 19. jula 1995. godine ubijene su 8372 osobe. Za samo devet dana sistematski su ugašena 8372 života. Ovi ljudi su izabrani kao meta za odstrel zbog toga što su pripadali etničkoj grupi čije istrebljenje je rukovodstvo Republike Srpske želelo da postigne.\nKao organizacije civilnog društva o masakru u Srebrenici smo govorili godinama unazad. Radili smo na tome da se glas žrtava i istina o njihovom stradanju čuje u Srbiji. Borili smo se protiv poricanja genocida u trenucima kada za to nismo imali nikakvu podršku – ni Vlade, ni instiucija, ni javnosti.\nDanas, dvadeset godina posle, dok se na memorijalnom groblju u Potočarima još uvek ukopavaju posmrtni ostaci pronađeni u masovnim grobnicama, smatramo da je i dalje važno govoriti o odgovornosti za počinjene zločine kako se oni nikada više ne bi ponovili. Važno je prisetiti se govora onih koji su na tenkovima i kamionima ušli u Srebrenicu i u ime srpstva, mašući srpskim zastavama, po direktivi i jasno napravljenom planu, ubijali nevine ljude.\nAkcija Sedam hiljada je inicirana od strane građana i građanki ove zemlje koji nemaju problem da stvari nazovu pravim imenom i javno ustanu i kažu da im je žao zbog onoga što je pre 20 godina urađeno u njihovo ime. Izraz je iskrene želje da se ubistvo više od osam hiljada ljudi nikada ne zaboravi.\nAkcija Sedam hiljada je odgovor na iznova i iznova iskazanu potrebu pojedinih krugova da stradanje u Srebrenici minimiziraju ili na bilo koji način opravdaju.\nTo je poziv na akciju kojom će se pokazati drugačije lice Srbije, kojom će se iz sedam hiljada usta, odlučnije nego ikada, bez ikakvog „ali“, izgovoriti „žao mi je“.\nZato ćemo mi 11. jula u 11.07 leći ispred Doma Narodne skupštine Republike Srbije i na trenutak postati samo jedni u nizu brojeva koji označavaju nepovratno izgubljene živote.\nPozivamo vas da nam se pridružite, tako što ćete uzeti svoje brojeve na sajtu sedamhiljada.rs i doći 11. jula ispred Doma Narodne skupštine, kako bismo zajedno poslali poruku:\nAkciju Sedam hiljada podržavaju:\nKuća ljudskih prava sa organizacijama: YUCOM komitet pravnika za ljudska prava, Građanske inicijative, Centar za praktičnu politiku, Helsinški odbor za ljudska prava i Beogradski centar za ljudska prava\nTagged 11. jul, 11/07/1995, 20 godina srebrenice, akcija, dušan mašić, sedam hiljada, sedamhiljada, srebrenica, ulična akcija\nNAJAVA: Podrška civilnog sektora akciji #sedamhiljada\nAkcija #sedamhiljada se organizuje na inicijativu novinara Dušana Mašića, koji je na društvenim mrežama predložio da sedam hiljada ljudi legne ispred Doma Narodne skupštine Republike Srbije u znak sećanja na žrtve srebreničkog genocida. Cilj akcije je da se skupi 7000 ljudi koji će se 11. jula u 11.07 časova okupiti ispred Narodne skupštine i tako odati počast stradalima. Brojevi za akciju se mogu dobiti na sajtu sedamhiljada.rs\nAutor grafike: Mirko Ilić\nTagged 11. jul, 11/07/1995, 20 godina srebrenice, akcija, dušan mašić, obeležavanje, sedam hiljada, sedamhiljada, srebrenica, ulična akcija\nTagged 11. jul, 11/07/1995, srebrenica, tranziciona pravda\nAkcije po Srbiji o Srebrenici\nTagged 11. jul, 11/07/1995, srebrenica


Organizovana još jedna prezentacija IC-a - INSTITUT ZA MODERNO OBRAZOVANJE\nKoncept Intellingent Classroom uključuje učionicu koja je tehnološki unapređena i opremljena najnovijim obrazovnim tehnologijama i koja podržava nastavu usmerenu na razvoj kritičkog i problemskog mišljenja, promovišući interaktivno, kreativno i učenje kroz igru i realizaciju projekata, bez prostornih i vremenskih ograničenja.\nNastavnici i učitelji osnovne škole „Karađorđe” iz Beograda su bili oduševljeni mogućnostima koje nude informaciono-komunikacione tehnologije u učionici kao i novim obrazovnim aplikacijama koje Savremena gimnazija već uveliko koristi u nastavi.\nPosetioci su imali prilike da se upoznaju sa sadržajima IC tako što su i sami bili učesnici kviza i mogli su da isprobaju kakvu stvarnost nude VR naočare. Upoznali su se sa funkcionisanjem elektronskog dnevnika, kao i sa sistemom za obaveštavanje roditelja o izostancima i ocenama učenika. Takođe, upoznali su su i razne programe za vođenje nastavnog procesa.\nCategory: VESTIBy Biljana Ciric Monday March 26th, 2018 Leave a comment


Sindikat slobodnih radnika KCCG: Hvala Vladi za 250 eura, ali treba nam poseban kolektivni ugovor - Volim Podgoricu\nPočetna/Najčitanije/Sindikat slobodnih radnika KCCG: Hvala Vladi za 250 eura, ali treba nam poseban kolektivni ugovor\nSindikat slobodnih radnika Kliničkog centra Crne Gore pozdravio je odluku Vlade Crne Gore da novčano pomogne zdravstvene radnike koji direktno rade s kovid pacijentima u iznosu od 250 eura.\nOvo je, kako su naveli, prvi put od početka epidemije da su Vlada i resorno ministarstvo nagradili težak rad i zalaganje zdravstvenih radnika u ovolikom iznosu, koji iznosi više od polovine njihovih zarada.\nIpak, naglašavaju da zaposlenima u KCCG treba poseban kolektivni ugovor nadaju se da će kroz pregovore s Ministarstvom zdravlja doći do njega-\n“Svjedoci smo medijskog nastupa jednog DPS-u bliskog sindikata iz KCCG koji je naprasno odustao od nekad zajedničkog proklamovanog cilja o izradi posebnog kolektivnog ugovora. Kao istinski predstavnici zaposlenih u Kliničkom centru, mi ne odustajemo i smatramo da KCCG kao jedina tercijarna zdravstvena ustanova u državi, zahtijeva poseban i specifičan tretman jer osim brojnosti zaposlenih – ona podnosi i najveći teret pružanja svih zdravstvenih usluga u čitavom sistemu zdravstva a time je i opterećenost zaposlenih u njoj i najveća”, navodi se u saopštenju Sindikata.\nSindikat slobodnih radnika KCCG ubrzo krenuti u prezentaciju i realizaciju svojih ciljeva kroz inkluzivni dijalog s menadžmentom KCCG i Ministarstvom zdravlja.\n“Gdje će se na obostrano zadovoljstvo naći optimalno rješenje i zadovoljiti naša prava ali i interes i zaštita javnih finansija države, koje su ugrožene i skoro uništene katastrofalnom politikom bivše Vlade”, zaključuju u saopšenju.\nKCCG sindikat slobodnih radnika kccg\nMJERE, SAHRANA, PAY PAL, AVIO KOMPANIJA ZA NULA EURA... Evo šta sve građani pitaju Krivopkapića povodom 100 dana Vlade


U apatinskoj biblioteci predstavljena knjiga Moj Everest - san i java\nU Narodnoj biblioteci „Miodrag Borisavljević“, a u okviru 55. Apatinskih ribarskih večeri, organizovana je nesvakidašnja i nadasve interesantna promocija. U pitanju je promocija knjige „Moj Everest – san i java“, Dragane Rajblović, prve žene iz Srbije koja se popela na Mont Everest.\n– 2007. godine sam se, sa ostalim članovima ekspedicije, popela na najviši vrh Mont Everest i do danas sam jedina žena iz Srbije koja je to učinila. Devet godina nakon ekspedicije napisala sam knjigu o tom pohodu. Sada širom Srbije i u bivšim republikama pričam o tim ekspedicijama, puštamo slajd projekciju, razgovaram sa publikom i promovišem knjigu, rekla je Dragana Rajblović.\nOna je i prva žena sa Balkana koja se popela na najviši vrh sveta na Himalajima, na visinu od 8.850 m. Knjigu o poduhvatu napisala je devet godina posle ekspedicije, a objavljena je u aprilu 2016. godine.\nDragana Rajblović radi kao planinarski vodič, što joj omogućava da boravi u prirodi, čime je zamenila nekadašnji posao u knjigovodstvu.\nDragana je po prvi put došla u Apatin i, kako kaže, iz našeg grada nosi samo lepe utiske.\nTagovi: Narodna biblioteka Miodrag Borisavljević Apatin promocija knjige Moj Everest - san i java Dragana Rajblović


Nedelja, 31. 8. 2003.\nIncident obeležio Međunarodni dan nestalih u Beogradu\nKandićeva ošamarila izbeglicu iz Peći\nPošto je ošamarila Nikolu Popovića, došlo je do verbalnog sukoba između Nataše Kandić i okupljenih. Rodbina nestalih najavila formiranje saveza svih udruženja porodica otetih i nestalih sa prostora bivše Jugoslavije\nBEOGRAD - Skup posvećen Međunarodnom danu nestalih i kidnapovanih, koji su na beogradskom Trgu Republike organizovali članovi Udruženja rodbine nestalih i kidnapovanih sa Kosova i Metohije, obeležio je incident u kome je glavni akter bila direktor Fonda za humanitarno pravo Nataša Kandić.\nKada su okupljeni primetili da skupu prisustvuje Nataša Kandić, pojedinci iz mase pokušali su da je oteraju, smatrajući da nije dobrodošla. Kako su objasnili, posle pet godina i stotinu protestnih okupljanja, ovaj njen dolazak protumačen je kao provokacija. Kada joj je prišao izbeglica iz Peći Nikola Popović i tražio da se predstavi, Kandićeva ga je ona ošamarila. Tada su prišli policajci, koji su je doveli u stranu.\nRodbina nestalih i kidnapovanih zatražila je na ovom skupu da se otvore svi dosijei i masovne grobnice i započne stvarni proces razrešavanja sudbine nestalih i otetih u ovoj pokrajini, kao i da se ispoštuje Rezolucija UN 1244.\nNa učesnike skupa poseban utisak ostavio je učenik osmog razreda Osnovne škole "Sveti Sava" iz Bajne Bašte Ognjen Zečić. Dečak je odrecitovao svoju pesmu "Pismo", iz zbirke dečjih pesama "Tata mog druga nestao u ratu", kojom se, umesto prijatelja, obraća nestalom ocu.\nPotpredsednica Udruženja nestalih i otetih na Kosovu i Metohiji Verica Tomanović, supruga prof. dr Andrije Tomanovića, koji je kidnapovan sa radnog mesta u prištinskoj bolnici, juna 1999. godine, kazala je da je na spisku kidnapovanih i onih koji se vode kao nestali, 1.303 lica, od kojih je 150 odmah ubijeno, 364 je oslobođeno ili pobeglo, a tragamo za 789 osoba. Tomanovićeva je kazala da su otimani nevini civili, starci i starice, nemoćni i bolesni, deca sa ulica, iz svojih kuća i sa radnih mesta.\nO tome je, kazala je Tomanovićeva, delegacija Udruženja govorila i prilikom nedavne posete SDA, gde je od kongresmena Kristifora Smita dobila obećanje da će predmet o stradanju Srba na Kosmetu ući u proceduru američkog Kongresa tokom septembra.\nNa skupu, koji je organizovalo Udruženje nestalih i otetih s Kosova i Metohije, najavljeno je i formiranje saveza svih udruženja porodica otetih i nestalih sa prostora bivše Jugoslavije, a kojih je oko 23.000. Skup je otvorila prvakinja Narodnog pozorišta u Beogradu\nIvana Žigon recitacijom "Đurđevdanske pesme" Dragane Majstorović čiji je 17-godišnji sin Ivan otet 19. avgusta 1999. zajedno sa Draganom Stevanovićem (44) iz Kosova Polja. Žigonova je zamerila što je skupu, koji je održan pod parolom "Pomozite da nestali budu pronađeni", a završen pozivima međunarodnoj zajednici i našim vlastima da uspostave institucije koje će započeti stvarnu istragu, jer niko od otetih i nestalih koji nisu Albanci još nije pronađen, niti je ijedan počinilac ovih zločina otkriven i kažnjen, prisustvovalo malo ljudi danas ovde sa nama.\nIncident na Međunarodnom danu nestalih u Beogradu: Kandićeva ošamarila izbeglicu iz Peći\nČović reagovao na izjavu Fatosa Nanoa: Druga gruba provokacija\nCrana Gora dobila 12 ambasadora i 15 ministara savetnika\nSrpka narodna stranka najavljuje program izlaska iz krize\nEvropska unija zadovoljna zbog usvajanja Akcionog plana\nBarjam Redžepi traži od UNMIKA veća ovlašćenja\nNataša Kandić: Ošamarila starca jer je "demonstrirao zlo"\nNastavlja se parlamentarna kriza u Crnoj Gori: Sekulić optužuje SNP\nČović o vanrednim parlamentarnim izborima\n"Amnesti internešenel" poziva na pronalaženje nestalih lica


Tradicionalna 18. manifestacija “Pekmezijada” na Pepelarima | Superinfo\nNaslovnica Gastro Tradicionalna 18. manifestacija “Pekmezijada” na Pepelarima\nTradicionalna 18. manifestacija “Pekmezijada” na Pepelarima\nTradicionalna 18. manifestacija „Pekmezijada“, u organizaciji Planinarskog društva „Mladost“, održat će se ovog vikenda u planinarskom domu Pepelari.\nOvoj manifestaciji prisustvuju planinarska društva iz našeg, ali i drugih bh. gradova, te se ove godine očekuje nešto više od 70 učesnika, planinara i planinarki.\nPekmezijada počinje sutra i traje oba dana vikenda, a ove godine učesnici prave pekmez od jabuke. Ovakve manifestacije predstavlja radost za planinare i planinarke, koji svoje penzionerske dane provode u prirodi uz druženje.\nMeđutim, predsjednik Planinarskog društva „Mladost“, Sead Alijagić, kaže kako će ovu dugogodišnju i tradicionalnu manifestaciju najvjerovatnije morati prekinuti, a kao razlog tome navodi nedostatak ljudskih, ali prije svega materijalnih sredstava.\n„Naše planinarsko društvo čine penzioneri koji, od i onako malih penzija, izdvajaju sredstva kako bi kupili voće za pekmez. Ove godine su članovi našeg društva skupili pare za 300kg jabuka, od čega ćemo dobiti oko 18 kg pekmeza“, dodaje Alijagić.\nplaninarski dom Pepelari\nPrethodni članakOkončan program “Matrice novih ekspresivnih identiteta”\nSljedeći članakPočeli pripremni radovi na Toplani u Zenici\nUvoz voća i povrća u prošloj godini iznosio rekordnih 402 miliona KM\nPazarni dan na zeničkoj pijaci: Ponuda dobra, cijene pristupačne\nZeničani se vitaminima bore protiv virusa


Koštunica: Euleks sprovodi ustav lažne države Kosovo\nod Admin taj Uto 30 Dec 2008 - 18:00\nPredsednik Demokratske stranke Srbije Vojislav Koštunica izjavio je danas da u prilog tvrdnji da misija Euleks sprovodi "zakone i Ustav lažne države Kosovo svedoči i preuzimanje prva dva predmeta iz Okružnog suda u Prištini"\n"Vlada je obmanjivala javnost o velikoj diplomatskoj pobedi, a sada se vidi da se ta pobeda sastoji u tome što je vlast Srbije legalizovala Euleks, koji će sprovoditi Ustav i zakone lažne države Kosovo", ocenio je Koštunica u izjavi Tanjugu.\nPrema njegovim rečima, vlast se lažno zaklinje da nikada neće priznati nezavisnost Kosova, dok istovremeno vladajući režim priznaje Euleks, čije će sudije, policajci i carinici stvarati institucije nezavisne države Kosovo.\nKoštunica je upitao o kakvoj statusnoj neutralonosti Euleksa priča vlast, kada ta misija sprovodi Ustav nezavisne države Kosovo ?\nOn je ocenio da je reč o "najgrubljoj obmani, koja će se svakog dana sve više i više razotkrivati".\nSudije Euleksa preuzele su iz Okružnog suda u Prištini prva dva dosijea, koja se tiču organizovanog kriminala na Kosovu, preneli su danas kosovski mediji.\nDosijei se odnose na ubistvo potpredsednika opštine Štimlje 2006. godine i krađu 200.000 evra iz filijale „Procredit banke" u Uroševcu.


Građevinski blokovi od recikliranog otpada papira - Moj Enterijer – Kupatila, Nameštaj, Kuhinje, Garniture...\nGrađevinski blokovi od recikliranog otpada papira\nDiplomirani dizajner akademije Eindhoven, Tim Teven, je razvio proces izrade građevinskih blokova i nameštaja koristeći otpad odvojen od papirnih vlakana tokom procesa recikliranja.\nTim Teven Recicling Reject projekat je usledio nakon što je posetio postrojenje za reciklažu papira u Holandiji i otkrio da proces recikliranja stvara ogromnu količinu industrijskog otpada.\nVeliki broj vlakana, kao što su plastika, drvo i papir koji se ne mogu reciklirati, odvajaju se od papira i skupljaju kao otpad. Teven je odlučio da se usredsredi na pronalaženje načina za ponovnu upotrebu papira koji se ne može reciklirati kako bi napravio građevinske blokove koji bi se mogli koristiti za izradu nameštaja i drugih objekata.\n"Video sam mesto gde se ovaj industrijski otpad može vratiti u život ljudi koji stvaraju otpad, a da to i ne znaju", rekao je dizajner.\nDa bi stvorio blokove materijala za svoj projekat Recicling Reject, Teven je kombinovao otpad i kombinovao ga sa pigmentima na bazi minerala i vezivnim sredstvom pre nego što kompresuje pritisak u seriju kalupa.\n"Proces uključuje prilično jednostavne korake koji su energetski efikasni i ne koriste previše resursa", rekao je Teven. "Dobra stvar je da se vlakna koja nisu pogodna za proizvodnju papira filtriraju tokom procesa mešanja.\nTo znači da je otpadno vlakno čisto od bilo kakvih krutih materija kao i bilo kakvih hemikalija, hrane ili mastila."\nBlisko je sarađivao sa postrojenjem za reciklažu Smurfit Kappa u Roermondu, što mu je dalo sirov otpadni materijal za projekat. "Lepo je videti da kao dizajner možete pokrenuti fabriku i stvoriti zdravu situaciju za sebe,društvo i okolinu", rekao je dizajner.\nTeven je rekao da se finalni materijal može tretirati na različite načine kako bi se proizveli različiti površinski efekti. On je odlučio da ostavi materijalnu sirovinu da kreira svoje prototipove za nameštaj za diplomsku izložbu Akademije za dizajn u Ajndhovenu kada su prikazane police, klupe i stolovi.\nreciklirani papirni otpad\nPROČITAJTE SLEDEĆI TEKST: Hod po oblacima


Dok čekamo izlazak šeste sezone serije Peaky Blinders, u avanturama porodice Shelby moći ćemo uživati kroz zvaničnu Peaky Blinders video igru.\nPeaky Blinders Mastermind je igra studija FuturLab koji sarađuje sa kreatorom serije, Stevenom Knightom, kako bi svi elementi bili što vjerniji izvornom sadržaju. Ovo je igra s elementima rješavanja zagonetki, gdje ćete iz ptičije perspektive pratiti šest članova porodice Shelby, od kojih svaki posjeduje jedinstvene sposobnosti.\nIgra je kreirana u stilu koji se odnosi na vješto razmišljanje protagoniste Tommyja, koji ne razmišlja niti o prošlosti, niti o budućnosti, već živi u trenutku, što će se vidjeti tokom igranja. Grafički elementi djeluju zanimljivo i upotpunjeni su odličnom muzikom sa šmekom perioda odigravanja radnje, za šta je zaslužan bend Feverist.\nGrad u BiH: “Zabranit ćemo sve, pa će…\nZumra Karić umrla od moždanog i srčanog, sa…\nZbog čega ljudi sumnjaju u sebe i imaju…\nVelić: “Hvala dragom Allahu, podario nam koronu i…\nDanas postaje i zvanično: Naša stranka, NiP, SDP…\nIsidora Bjelica: “Kako ćete mi donijeti ćevape kada…


Beogradska berza: Aerodrom i Komercijalna banka među dobitnicima | Gde Investirati\nPoslednjeg dana skraćene trgovačke sedmice na Beogradskoj berzi je zabeležen skroman promet uz blagi rast berzanskih indeksa.\nUkupna realizacija u trgovanju iznosila je 8,2 miliona RSD (67 hiljada EUR), a indeks najlikvidnijih akcija, Belex15, porastao je 0,2% na 709,9 poena.\nBeogradski Aerodrom „Nikola Tesla“ (AERO) bio je najprometniji sa realizacijom od 2,7 miliona RSD uz rast cene od 1% na 1.162 RSD, dostizavši u toku dana maksimalni cenovni nivo od 1.181 RSD. Prema rečima premijera Srbije, od davanje koncesije za Aerodrom na period od 25 godina očekuje se: jednokratna uplata budućeg koncesionara u budžet od 350 do 400 miliona EUR, i godišnji prihod budžeta po osnovu koncesione takse od 10 miliona EUR.\nAkcije Naftne industrije Srbije (NIIS) blago su ojačale na 749 RSD uz trgovanje vredno 1,2 miliona RSD, dok je Energoprojekt hodling (ENHL) oslabio 0,3% na 1.261 RSD uz identičan promet.\nProizvođač i distributer tehničkih gasova, Messer Tehnogas (TGAS), zabeležio je realizaciju od 0,5 miliona RSD spustivši se 0,3% na 13.160 RSD, a u toku dana kretao se u rasponu od 13.100 – 13.399 RSD.\nMeđu dobitnicima našle su se priorotetne akcije Komercijalne banke (KMBNPB) koje su porasle 1,7% na 875 RSD uz ostvareni promet od 0,2 miliona RSD.\nPrevious Zorana Mihajlović: Firme koje kasne gube subvencije\nNext Coca-Cola želi da preuzme Jamnicu, jedini problem cena\nDinar bez velikih promena, srednji kurs sutra 118,0312\nZvanični srednji kurs dinara iznosiće sutra 118,0312 dinara za evro, što je neznatna promena u odnosu na petak, objavila je Narodna banka Srbije.


Početna > Novost > Uskoro početak druge faze projekta gasifikacije naselja Kromolj, Slatina i Poljine\nU prostorijama Kantonalnog javnog komunalnog preduzeća „Sarajevogas“, u utorak, 30. maja 2017. godine načelnik Općine Centar dr. Nedžad Ajnadžić je zajedno sa direktoricom pomenutog preduzeća Nihadom Glamoč potpisao ugovor o nastavku realizacije projekta izgradnje distributivne gasne mreže u naseljima Kromolj, Slatina i Poljine.\nZa realizaciju ovog projekta Općina Centar je iz ovogodišnjeg budžeta izdvojila 250.000 maraka.\nNaime, pomenutim ugovorom definisana su prava i obaveze potpisnika, te način i uslovi realizacije projekta. Podsjećamo da je u prošloj godini okončana realizacija prve faze projekta kada je položeno oko 1.500 metara distributivnog cjevovoda za naselje Kromolj.\nDirektorica Glamoč je ovom prilikom objasnila tehničke detalje samog projekta i izrazila zahvalnost Općini Centar na ukazanom povjerenju.\n–Danas smo potpisali ugovor sa Općinom Centar o realizaciji druge faze izgradnje distributivne mreže u naseljima Kromolj, Slatina i Poljine. U ovoj fazi planirana je izgradnja oko dva kilometra gasne mreže, što će u konačnici sa priključcima iznositi oko 2.800 metara. Realizacija ovog projekta je od velikog značaja i za Sarajevogas, ali prije svega za stanovnike pomenutih naselja. Značaj za Sarajevogas ogleda se u tome što se nastavkom realizacije ovog projekta približavamo spajanju sa susjednom općinom Vogošća, a što u konačnici za cilj ima bolju snabdjevenost svih naših potrošača, kazala je Glamoč.\n-Ugovorom je definisana obaveza Sarajevogasa da implementira drugu fazu gasifikacije Kromolja, Slatine i Poljina kako je to ranije i dogovoreno. Na ovome se nećemo zaustaviti, a u narednom periodu planiramo gas i gasnu infrastrukturu dovesti do Nahorevskih brda, što je veoma značajan iskorak kada je u pitanju gasna infrastruktura. Očekujemo da će realizacijom ovog projekta stanovnici ovih naselja biti zadovoljni. Lokalna zajednica i postoji kako bi osluškivala potrebe stanovnika i uvažavala njihove zahtjeve, a jedan od njih bio je upravo gasifikacija, naglasio je Ajnadžić.


TENISERKA I SAMURAJ - Japanorama\n09/10/2019 04/05/2020 / ISTORIJA, TRADICIJA\nDečak-naučnik iz 23. veka Metju doleće na Ariake koloseum (teniski teren na kome je u Tokiju u septembru igrao Novak Đoković) letilicom spektromobil i sa terena, usred meča, uzima Moniku, najbolju teniserku sveta. Iznenađena Monika (samo njen duh – telo je ostalo ukočeno u zaustavljenom vremenu na terenu) sa Metjuom stiže u Japan u 16. veku, na poljanu u jednom selu, na kojoj se upravo odigrava borba na život i smrt. Izazivaču, strašnom samuraju u punoj snazi, suprotstavio se trinaestogodišnji dečak Takezo, sin samuraja.\nPosmatrajući dvoboj iz neposredne blizine, iz letilice, koje borci ne primećuju, Monika svojom energijom KI pomaže Takezou da pobedi, ali i mnogo uči od njega, da bi još lakše pobeđivala protivnice. Metju eksperimentiše usklađivanjem životnih energija dvoje boraca teniserke i samuraja ( Takezo je kasnije promenio ime u Musaši), kako bi pomogao svojim savremenicima bez mnogo životne energije, ali često zalazi na stranputice u istraživanju, ne poznajući osećanja ljudi prošlih vekova. Knjiga se ne završava hepiendom, ali ipak ima dobar kraj – zbog neuspeha eksperimenta Metju počinje da plače, pokazuje emocije koje su ljudi novih vekova potpuno zaboravili.


“Vest o napadu na sina Nenada Rašića je odvratna, bez obzira na motiv. Ova vrsta nasilja, bilo fizičkog ili verbalnog, neprihvatljiva je prema bilo kome, ali, posebno je šokantno da se to dogodilo mladoj osobi. Molim kosovsku policiju da brzo istraži incident i pronađe one koji su pokrenuli i učestvovali u ovom incidentu”, rekao je on.\n“Sa velikim žaljenjem smo primili vest da je danas u Gračanici 18-godišnji dečak Nikola Rašić zverski pretučen hladnim oružjem. Nikola je sin Nenada Rašića, poznatog srpskog demokratskog političara na Kosovu. Čini se da je ovaj razbojnički zločin nad Nikolom Rašićem organizovan i ima veze sa njegovim roditeljem koji se nije potčinio pritisku i pretnjama Srbije. Verovatno, pošto nisu mogli da zaplaše Nenada Rašića, pretukli su njegovog sina Nikolu”, napisao je Kurti na fejsbuku.\n“Ni jedan Srbin viśe neće plaćati ništa Srpskoj listi i ovde se stavlja jasna tačka između nas i njih. Zahtevamo najoštriju i najbržu reakciju policijskih i pravosudnih organa na rasvetljavanju ovog zločina i kažnjavanjepočinilaca”, zaključuje se u saopštenju PKS.\n“Po prijemu informacije,policijske jedinice izašle su na lice mesta. Na osnovu prvih informacija sumnja se da je muška osoba zadobila povrede i upućena je na lečenje. Što se tiče ovog slučaja, policija jeprivela 8 osumnjičenih, jedan od njih je maloletnik”, kazala je portparol Regionalne policije u Priptini, Fljora Ahmetaj i dodalada se nastavlja rad na razjašnjavanju okolnosti slučaja.


Uragan izgubi ime posle velike štete\nBeta\t 8. oktobra 2016. 13:30\nMeteorološka služba SAD, odnosno njen Nacionalni centar za praćanje uragana u Majamiju – koji su odredili i ime Metju aktuelnom i razornom uraganu, moraće da uskoro donese odluku o “penzionisanju” tog imena.\nPraksa je, još od kraja sedamdesetih godina prošlog veka, da se uraganima daju, uglavnom ženska imena a oduzimaju se posle velike štete koju uragan načini. “Penzionisanju” imena uragana se pribeglo jer bi njihovo ponavljanje moglo da izazove negativne reakcije javnosti i da prouzrokuje paniku.\nPored Metjua, jednog od retkih muških imena za uragane, iza kojeg je dosad blizu 900 ljudskih žrtava, penzionisani uragani su nosili imena Ketrin do 2005, a Endrju, je npr. ime izgubio posle 1992. godine, itd.\nMeteorolozi su tradiciju ženskih imena za katastrofalnu pojavu – uragane, nastavili na osnovu prakse koju su započeli marinci u Drugom svetskom ratu.\nUglavnom kad se istroše sva lepa imena, medju kojima je i dalje više ženskih a mnogo manje muških imena, uragani će biti imenovani slovima grčkog alfabeta.


ZAKON O VISOKOM OBRAZOVANJU: Rok za završetak studija po starom nastavnom planu i programu ističe 30. septembra 2016. godine. Prelaskom na novi sistem studenti će morati da pohađaju nastavu za razliku predmeta, a drugo rješenje je da se upišu na vanredne Bolonjske studije\nStudenti iz Republike Srpske koji su fakultete upisali po starom nastavnom planu i programu, po svemu sudeći, imaju mesec dana da steknu diplomu.\nSamo na Univerzitetu u Banjaluci više je od 500 "večitih" studenata, od kojih su mnogi fakultete upisali još pre deceniju. Za one koji ni teoretski nisu u mogućnosti da do 30. septembra 2016. godine diplomiraju, spas je u usvajanju novog Zakona kojim bi pomenuti rok bio produžen za još godinu dana.\nMeđutim, pošto još nije finiširan ni Prijedlog novog Zakona o visokom obrazovanju RS, i sami studenti su svesni da im se, ako ne diplomiraju do kraja ove akademske godine, ne piše dobro.\nU Ministarstvu prosvete i kulture RS potvrdili su da, prema važećem Zakonu o visokom obrazovanju ("Sl. glasnik RS", br. 73/2010, 104/2011, 84/2012, 108/2013 i 44/2015), studenti upisani na diplomski i postdiplomski studij školovanje po starom program moraju da završe najkasnije do kraja akademske 2015/16. godine.\n- Naša namera je bila da novi Zakon bude usvojen pre početka ove akademske godine, a da se počne primenjivati od 2016/17. U suprotnom, visokoškolske ustanove će morati na vreme da obaveste studente o načinu na koji će biti izvršen prelazak sa starog na novi sistem studija - kažu u resornom ministarstvu.\nU Univerzitetu u Banjaluci podsećaju da je, na zahteve studenata, rok skoro svake godine pomeran za jednu akademsku godinu.\n- Zakon o visokom obrazovanju je od 2010. do danas pretrpeo čak četiri izmene. Dalje pomeranje roka polako gubi smisao. Naime, uvek će biti opravdanja za odlaganje završetka studija, a servisirati te programe do poslednjeg slučaja jako je skupo – kaže prorektor za nastavu i studentska pitanja Simo Jokanović.\nPrelaskom na novi sistem studenti će morati da pohađaju nastavu za razliku predmeta, a drugo rješenje je da se upišu na vanredni Bolonjski studij. Postoji mogućnost da će morati da polažu i neke nove predmete ili delove predmeta koje nisu imali u starom.\nU Uniji studenata RS kažu da ih studenti u poslednje vreme često zovu kako bi se informisali o roku do kojeg moraju da diplomiraju.\n- Tražićemo da on ipak bude produžen, ali ne na celu akademsku godinu, nego na neki kraći rok. Tako će oni koji ozbiljno misle da završe fakultet imati priliku da to napokon učine - ističe potpredsednik ove unije Goran Vučić.\nIzvor: Vebsajt Blic, Maja Bašić, 26.08.2016.


Da li je Partizan predao "krunu"? - Sportske.net\nDa li je Partizan predao "krunu"?\nSvesni činjenice da će u Humskoj posle poraza od Napretka tvrditi da nema predaje u borbi za titulu sve dok postoje šanse, ne možemo a da se ne zapitamo da li je posle neuspeha crno-belih i pobede Crvene zvezde Partizan predao krunu "večitom rivalu".\nBorba za titulu u domaćem fudbalskom šampionatu trebalo je da bude rešena u 146. "večitom derbiju", ali je Nenad Lalatović izgleda propustio sastanak na kojem je režiran takav scenario ili je takav rezon samo bio puko nagađanje onih koji veruju u teorije zavere.\nFudbaleri Partizana poraženi su na gostovanju Napretku u Kruševcu rezultatom 2:0 a Crvena zvezda iskoristila je takvu situaciju i pobedom nad Radničkim iz Niša povećala prednost u odnosu na "večitog rivala" na šest bodova, pet kola pre kraja sezone.\nMarko Nikolić nije bez razloga opisivao gostovanje Napretku kao utakmicu koja je važnija od derbija jer je današnji rezultat u Kruševcu obesmislio tezu po kojoj se pitanje šampiona rešava u najvećoj svetkovini srpskog fudbala.\nPartizan je pod Bagdalom za 90. minuta imao jedan udarac u okvir gola a ukupno dve prave prilike da dođe do pogotka pa nema sumnje da je Nenad Lalatović nadmudrio Nikolića čiji je tim bio pod pritiskom.\nCrno-beli su porazom na stadionu "Mladost", a posle trijumfa Crvene zvezde protiv Radničkog, ispustili konce sudbine iz svojih ruku. O šampionskoj tituli više se ne pitaju jer im trijumf nad Crvenom zvezdom ne donosi povratak na čelo tabele već samo umanjenje bodovnog zaostatka u odnosu na "večitog rivala".\nOd toga da će "večiti derbi" odlučivati o šampionu vratili smo se na tvrdnje pojedinaca koji su bili u manjini da one "male" utakmice kroje sudbinu Partizana i Crvene zvezde.\nPosle 25. kola Crvena zvezda ima šest bodova prednosti u odnosu na Partizan pa joj i jedan bod u Humskoj garantuje mirnu završnicu šampionata jer bi dve pobede na preostala četiri meča omogućila Zvezdi da preuzme šampionsko zvanje posle šest sezona posta.\nKada je Partizan u pitanju, tu više nema mnogo pametovanja. Crno-beli moraju do pobede nad Crvenom zvezdom a jednako će biti važan i rezultat kojim bi eventualni trijumf bio ostvaren.\nNakon toga u Humskoj bi morali da se nadaju da će Zvezda "kiksnuti" na gostovanju Vojvodini ili Slobodi, pošto je malo očekivano da će Rad ili OFK Beograd biti kadri da ugroze crveno-bele na "Marakani".\nOvakav scenario pogodovao bi Partizanu u slučaju da do kraja sezone veže pet pobeda ali treba imati u vidu da crno-bele, osim derbija, očekuju i neugodni susreti sa Spartakom u Subotici i Voždovcem i Čukaričkim u Humskoj.\nKakavo je vaše mišljenje, da li je Zvezda u 25. kolu obezbedila titulu?\nRaspored "večitih" do kraja sezone


Istraživanje o alkoholizmu kod lezbejki vredno 3 miliona dolara. - BaLConn\nIstraživanje o alkoholizmu kod lezbejki vredno 3 miliona dolara.\nObjavljeno: 29. 07. 2009.\nTonda Hughs radi na univerzitetu Ilinois i biće zadužena za sprovođenje istraživanja vrednog tri miliona dolara u okviru studije lezbejskog zdravlja, a pod pokrovitwljstvom Nacionalnog instituta zloupotrebe alkohola.\nOva vest je objavljenja pre nekoliko dana i nadovezuje se na prethodno sedmogodišnje proučavanje ove teme od strane profesorke Tonde Hughes. Ovo je treća faza longitudinalne studije koja će biti pravo otkrovenje.\nTakođe je dodala: "Ovo je prvo longitudinalno istraživanje vezano za lezbejsko zdravlje koje uzima u obzir promene tokom vremena i promenu faktora rizika, ali ne obuhvata samo zdravstveni problem alkoholizma".\nHughs je posvetila decenije proučavanju problema gej zajednice i uradila hvaljene studije o povezanosti seksualne orijentacije, zloupotrebe supstanci i mentalnog zdravlja.\nOna smatra da: "Istorijski gledano bilo je mnogo interesovanja za problem alkoholizma u gej i lezbejskim zajednicama, a procene su se kretale da je trećina zajednice obuhvaćena ovim problemom".\n"Naša zajednica je morala da se pouzda u gej barove kao sigurna mesta za upoznavanje. Nije bilo mnogo sigurnih mesta 50-tih i 60-tih, ali i 70-tih. Ali sada postoji preterano uzdanje u gej barove kao mesta potencijalnih novih i uzbudljivih poznanstava".\nOva čikaška studija uključiće preko 384 lezbejke, od kojih su mnoge već učestvovale u studiji proučavanje problema koje uzrokuje alkoholizam, poput depresije.


„Gospodar neba“: Tajne S-400 neće „odleteti“ u NATO - 16.09.2017, Sputnik Srbija\nMože da presreće bojeve glave interkontinentalnih balističkih raketa na visini do 27 kilometara, momentalno pokreće sistem i oko stotinu istovremeno navođenih... 16.09.2017, Sputnik Srbija\nanalize i mišljenja, turska\n13:20 16.09.2017 (Osveženo: 21:50 16.09.2017)\n© Sputnik / Sergei MalgavkoS-400 "Triumf"\nMože da presreće bojeve glave interkontinentalnih balističkih raketa na visini do 27 kilometara, momentalno pokreće sistem i oko stotinu istovremeno navođenih protivvazdušnih raketa – jedinstveni sistem S-400 „trijumf“ će „uništiti“ sve na vojnim vežbama „Zapad 2017“.\nEKSKLUZIVNO za Sputnjik: Turska nije tražila integraciju S-400 u sistem odbrane NATO-a\n14 Septembar 2017, 10:40\nPotpisani sa Turskom, kao članicom NATO-a, ugovor o isporukama „trijumfa“ izazvao je veliku buru u ruskim i zapadnim medijima. Prema mišljenju magazina „Nešenel interest“, ovaj ugovor će pokloniti Alijansi najsavremenije ruske tehnologije u sferi PVO i omogućiti da se izradi za njih efikasni „protivotrov“.\nMobilni višecevni protivvazdušni raketni sistem S-400 „trijumf“ — ponos je ruskih konstruktora. Još 2007. godine kompleks koji je isporučen ruskoj vojsci može efikasno da „skida“ sa neba sva savremena i perspektivna sredstva vazdušno-kosmičkog napada, uključujući one koje lete brzinom do pet kilometara u sekundi. Od njega nema spasa u vazduhu — avioni i krstareće rakete se uništavaju na daljini do 250 kilometara, balističke rakete do 60 kilometara. Iz početnog položaja u borbeni sistem se dospevaju za tri minuta.\n„Trijumf“ može istovremeno da prati do 300 ciljeva i navodi na njih do 72 rakete. Bez obzira na to što vojni stručnjaci često upoređuju sistem S-400 sa američkim kompleksom „patriot“, on beznadežno gubi po mnogim pokazateljima. Isporuke ovakvog naoružanja za izvoz, tim pre u zemlje NATO-a, često izazivaju veliku diskusiju zbog mogućeg curenja tajnih vojnih tehnologija i štete po nacionalnu bezbednost. Još u fazi pripreme ugovora analitičari magazina „Nešenel interest“ su otvoreno izjavili da bi Turska ako kupi S-400 dala NATO-u važne podatke o operativnim mogućnostima sistema i omogućila da se izrade sistemi za njegovo neutralisanje. Po mišljenju autora članka, „čak degradirana izvozna verzija S-400 daće Zapadu informacije kako da se pobede najnovija sredstva protivvazdušne odbrane Rusije“.\n13 Septembar 2017, 12:42\nMeđutim, ruski vojni ekspert Viktor Murahovski smatra to „nekompetentnim brbljanjem“, pozvavši se na to da se izvozni modeli značajno razlikuju po borbenim karakteristikama od onih koje koristi ruska vojska i „pažljivo se oslobađaju“ od najnovijih tehnologija, koje su zaštićene državnom tajnom.\n„Sastavljanje pasoša izvoznog oblika kontroliše struktura Ministarstva odbrane — Federalna služba za vojno-tehničku saradnju. Bez vize vojnog resora nijedan deo koji predstavlja pretnju nacionalnoj bezbednosti Rusije ne može otići. To isto se tiče i kompleksa S-400“, rekao je Murahovski.\nEkspert je podsetio da neke zemlje NATO-a već poseduje protivvazdušne sisteme ruske proizvodnje i da Turska nije pionir u tome. Između ostalog, po njegovim rečima, Grčka već odavno koristi sisteme S-300 i „buk“, bez bilo kakvih problema.\n12 Septembar 2017, 08:12\nŠto se tiče izvoza S-400, osim Turske, ugovor za njihovu isporuku Rusija je potpisala samo sa Kinom. Zaključivanje ugovora zvanično je objavljeno u aprilu 2015. godine. Kina namerava da kupi tri kompleta — do 48 lansirnih sistema. Isporuke bi trebale da počnu ove godine. Osim toga, vode se pregovori i sa Indijom o kupovini pet kompleta (do 80 lansirnih sistema).\n„Svi strahovi oko gubljenja tehnologija su preuveličane, posebno u oblasti koja se tiče protivvazdušnog raketnog oružja. Čak i ako rasklope sistem i pokušaju da izvuku iz njega neku vojnu tajnu, mislim da neće ništa uspeti. Isti takav sistem je bio isporučen Kini, a tamo su ga sugurno rasklapali“, smatra glavni urednik magazina „vazdušno-kosmička granica“ Mihail Hodarenok.\nDeset država želi ruske S-400\n28 Avgust 2017, 07:03\nMihail Hodarenok je naglasio da će, bez obzira na smanjenje nekih funkcija, izvozni „Trijumf“ u celini sačuvati borbeni potencijal i Turska će dobiti jedno od najsavremenijih sistema u svetu koji može pouzdano da zatvori vazdušni prostor zemlje.\nGlavni urednik magazina „Izvoz naoružanja“ Andrej Frolov izjavio je ranije da su takvi kompleksi potrebni Ankari radi zaštite od okolnih suseda.\n„Glavni protivnik Turske u regionu je Iran koji poseduje jako ratno vazduhoplovstvo. Pritom Iran može da se zaštiti od moguće odmazde sistemima S-300 koje im je Rusija prošle godine isporučila. Uz to Ankara, ima napete odnose i sa Damaskom koji poseduje taktičke i operativno taktičke rakete dalekog dometa, sok su sistemi PVO Turske vrlo slabi“, smatra Frolov.


Revizori u budžetu našli rupu od 17 miliona maraka | Banjaluka.net\nRevizori u budžetu našli rupu od 17 miliona maraka\nTek što su počeli da češljaju javne finansije, u budžetu Republike Srpske revizori su pronašli rupu od 17 miliona maraka. Toliko su neizmirenih obaveza iz prošle godine zatekli u samo tri ministarstva kojima su dali mišljenje s rezervom.\nU ministarstvu zdravlja prihvataju sve kritike i zamjerke revizora. Manjak para u budžetu očigledno je bio razlog što do kraja februara nisu izmirili skoro 10 miliona maraka obaveza iz prošle godine.\n“Od ukupno iskazanih obaveza na dan 31.12.2015. godine u iznosu od 25.8 miliona maraka, zaključno sa 29. februarom 2016. godine Ministarstvo zdravlja i socijalne zaštite RS nije izmirilo obaveze u iznosu od 10.8 miliona maraka”, saopšteno je iz Glavne službe za reviziju RS.\nIsta slika i u ministarstvu trgovine i turizma gdje je ustanovljen deficit veći od milion maraka. Manjak para u budžetu osjetio se i u Ministarstvu za izbjegla i raseljena lica. Parama prikupljenim u prošloj godini krpili su rupe iz 2014. pa su još veće obaveze od 4,5 miliona maraka pretekle u ovu budžetsku godinu. Dok se Predrag Gluhaković ne javlja na telefon, ministar Davor Čordaš ne slaže se sa ocjenom revizora i kaže da je njegovo ministarstvo uradilo svoje. Do kraja godine obačunali su sve rashode i unijeli ih u sistem za plaćanje, a to što nije bilo para nije njihova krivica.\n“Mi smo sve obaveze uredno stvorili u skladu sa zakonom i programom rada Vlade i sve su unijete i odobrene u Trezoru sa 31.12. tako da sve ovo drugo smatramo tehnikom ako u tom trenutku nije bilo sredstava”, istakao je Davor Čordaš, ministar za izbjegla i raseljena lica u Vladi RS.\nZbog manjka sredstava u budžetu ni ovaj put niko od ministara ne prihvata ni djelić odgovornosti, primjećuje ekonomista i bivši savjetnik u vladi Dragana Mikerevića, Goran Radivojac. Pojašnjava da svi ministri učestvuju u kreiranju budžeta i nije im posao samo da obaveze unose u sistem za plaćanje.\n“Ovo što vidimo u prethodnih nekoliko dana u javnosti je apsolutno nekorektno prema ministru finansija jer naš budžetski sistem nije postavljen na način da je ministar finansija odgovoran za prikupljanje i raspodjelu sredstava kako to očigledno njegove kolege žele da predstave”, izjavio je ekonomista Goran Radivojac.\nZbog manjka para ekonomisti predviđaju da će ukupan deficit budžeta biti puno veći od 120 miliona maraka koliko su revizori ustanovili prošle godine. Obaveze prema poljoprivrednim proizvođačima iz prošle godine isplatiće se po svemu sudeći tek u maju a grantovi, subvencije i dotacije kasne i po nekoliko mjeseci.


Rekao je ovo načelnik opštine Miroslav Kraljević povodom biciklističke trke Beograd - Banjaluka, koja će u svom 13. izdanju prvi put proći kroz ovaj grad. Poslije nekoliko godina od ideje da Vlasenica bude jedan od domaćina trke, Kraljević je bukvalno za deset minuta prihvatio domaćinstvo.\n"Ovo je najbitniji događaj u Vlasenici i regiji. Ovakav događaj je velika stvar za nas. Pokušavali smo i ranije, ali nije bilo razumijevanja. Sada smo se brzo dogovorili. U narednom periodu ova trka trebalo bi da bude tradicionalna priča", rekao je Kraljević.\nPrva etapa trke kreće iz Beograda 18. aprila 2019, a poslije 250 kilometara završiće u Vlasenici. Karavan od oko 180 vozača iz dvadesetak zemalja dan kasnije krenuće put Brčkog. Treća etapa najvjerovatnine će biti Brčko - Teslić, a odluka o nosiocu žute majice pašće posljednjeg dana, 21. aprila kada biciklisti voze od Prnjavora do Banjaluke.\n"Izuzetna nam je čast sto smo naišli na ovakve domaćine, a kada je tako, organizacija će biti na najvišem nivou. Trka će biti najjača do sada, a već se prijavilo 170 takmičara", rekao je direktor trke Vladimir Kuvalja.\nPress: Dušan Repija\nViše u ovoj kategoriji: « Prnjavor domaćin trke Beograd - Banjaluka\tDjedovi Božićnjaci po sedmi se put vozali na biciklima »


12.07.2018 19:49 | Srna\nBanjaluka - Republika Srpska i danas uprkos svim izazovima ide putem izvjesne i sigurne budućnosti za razliku od perioda kada je SDS posljednji put bio na vlasti i kada se čekao dan u kome će međunarodna zajednica prvo ukinuti policiju Srpske, njeno ime, a nakon toga i samu Republiku, rekao je danas portparol SNSD-a Radovan Kovačević.\n“Ali, bez obzira na to, smatram da naše ljude ne treba puno podsjećati na period kriminalnih privatizacija, prenosa nadležnosti, kašnjenja penzija i plata i drugih 'dostignuća' vlasti SDS-a, PDP-a i njihovih koalicionih partnera. Njihov ponovni dolazak na vlast građanima Srpske mogu poželjeti samo njihovi partneri iz FBiH koji Srpskoj ne žele dobro”, istakao je Kovačević.\n“Vlada Srpske, koju predvodi kadar SNSD-a, na čelu sa Željkom Cvijanović povećala je plate i penzije, uvela dodatak za nezaposlene porodilje, naknadu za demobilisane borce koji napune 65 godina i niz drugih mjera koje pokazuju da SNSD ima poštovanje prema građanima Srpske, da se svaki dan trudimo da sve više i više pomognemo građanima. Znamo da uvijek može bolje i da su problemi građana Srpske veliki, a znamo i da samo SNSD sa našom koalicijom može rješavati te probleme, jer je Vukotin SDS sa svojim satelitima pokazao da ne samo da nije alternativa SNSD-u već da je alternativa interesima Republike Srpske zbog čega on ne smije biti izabran za predsjednika Republike, što građani najbolje znaju”, zaključio je Kovačević.\n“U posljednje četiri godine, dok su vlast na nivou zajedničkih organa činili SDS, PDP i NDP, dokazali su kako i koliko vole Republiku Srpsku. Ne treba posebno navoditi upade pripadnika Sipe, koju su oni kontrolisali, u naše opštine, ni skandalozne izjave ministra bezbjednosti, već je dovoljno reći da su uspjeli da blokiraju 750 miliona maraka namijenjenih za projekte u Srpskoj. To pokazuje koliko su im važne institucije Republike Srpske, interesi građana Srpske i sama Republika”, istakao je Kovačević.


Dodavanje čuvara mesta na raspored - PowerPoint\nDodavanje čuvara mesta na raspored\nPowerPoint za Office 365 PowerPoint 2016 PowerPoint 2013 PowerPoint 2010 PowerPoint 2007 PowerPoint 2019 Još... Manje\nČuvari mesta su okviri sa tačkaste ivice koje sadrže sadržaj i nalaziti u okviru raspored na slajdu. Sve ugrađenih rasporeda sadrži čuvar mesta za sadržaj.\nMožete da dodate čuvare mesta na nestandardne oblasti rasporeda slajda i Dodavanje prilagođenog teksta za odziv da zatraži korisnike da biste uneli određeni tip sadržaja. Pogledajte uputstva za dodavanje prilagođenog teksta za odziv u procedure opisane ispod.\nVažno: Ako primena rasporeda na jedan ili više slajdova u prezentaciji, i zatim se vratite i uređivanje taj raspored tako što ćete dodati čuvara mesta, prilagođenog teksta za odziv ili neke druge radnje Menjanje rasporeda, koje morate Ponovna primena rasporeda na slajdove tako da slajdovi se pridržava ažurirani layo Ali. Za više informacija pogledajte članak Uređivanje i Ponovna primena rasporeda na slajdu.\nVažno: Čuvari mesta mogu da se dodaju samo u rasporede na slajdu, a ne na pojedinačne slajdove u prezentaciji. Ako niste radili sa rasporedima na slajdu, pročitajte članke Šta je to raspored na slajdu? i Šta je to master slajda? da biste saznali više pre nego što nastavite da čitate.\nSledeće prikazuje raspored na slajdu Naslov i sadržaj koji sadrži čuvar mesta za naslov i još jedan za bilo koji tip sadržaja:\nČuvar mesta možete promeniti tako što ćete mu promeniti veličinu, položaj ili promeniti font, veličinu, slova, boju ili prored teksta u okviru njega. Čuvar mesta možete i da izbrišete sa rasporeda na slajdu ili posebnog slajda tako što ćete ga izabrati i pritisnuti taster Delete.\nSledeća slika predstavlja primer rasporeda ugrađeni slajd koji sadrži čuvar mesta za tekst naslova, dva podnaslov čuvare mesta za tekst, a dva čuvara mesta na koje možete da dodate tela teksta, tabele, grafikona, SmartArt grafiku, sliku ili film ili zvučnog klipa.\nPogledajte članak Dodavanje ili uklanjanje čuvara mesta na raspored na slajdu.


Varhelji doneo vakcine u Bosnu i Hercegovinu, poručuje - Čivijaš radio\nVarhelji doneo vakcine u Bosnu i Hercegovinu, poručuje\nKomesar Evropske unije za proširenje i susedske odnose Oliver Varhelji isporučio je 10.500 vakcina Bosni i Hercegovini i sa Zoranom Tegeltijom, predsedavajućim Saveta ministara BiH, izjavio da EU podržava tu zemlju u nastavku borbe s pandemijom.\nVarhelji je na sarajevskom aerodromu, gde je vlastima BiH uručeno 10,5 hiljada Fajzerovih vakcina, izjavio da srećan da što je danas u Sarajevu i što pokazuje da je EU stalo do Zapadnog Balkana i Bosne i Hercegovine.\n„Stojimo uz BiH od početka pandemije. Ovo je vrlo važan momenat kada počinjemo da pomažemo masovniju kampanju vakcinacije u BiH. Želimo pomoći da obezbedite vakcine za zdravstvene radnike koji su na prvoj liniji borbe“, rekao je evropski komesar.\nOn je najavio da će druge doze stići narednog meseca, dodavši da je EU obezbedila za BiH više od 200.000 doza vakcina.\n„Moram reći da ovo nije bio lagan zadatak, ali smo uspeli. Zahvalan sam ministru za evropske i međunarodne poslove Austrije Aleksanderu Šalenbergu i kancelaru Sebastijanu Kurcu koji su bili na našoj strani u ovoj borbi i pomogli da se ovo ostvari. Nosimo snažnu poruku, Evropa brine“, istakao je Varhelji.\nPredsedavajući Saveta ministara BiH Zoran Tegeltija je zahvalio EU na pomoći BiH, komesaru Varheljiju, kao i Austriji, putem koje se vršila nabavka.\n„U maju i junu očekujemo značajnije količine vakcina. Trebalo bi biti isporučeno više od 850.000 doza vakcina. Do kraja drugog kvartala ukupno blizu million doza vakcina, ako u RS dođe oko 160 hiljada naručenih vakcina“, kazao je Tegeltija.\nOn je dodao da to znači da bi do jeseni BiH mogla da vakciniše veći broj građana BiH.\n„Nastavljamo da radimo s EU na nabavci novih doza, ali i da entiteti nabave dodatne količine. Ako isporuka iz Kovaksa bude išla kako je dogovoreno za maj i juni, to će biti značajna količina za vakcinaciju građana“, naveo je Tegeltija.\nNa sarajevski aerodrom danas je dopremljen prvi kontingent vakcina iz mehanizma „EU4Health“, čiji je osnivač Evropska unija.\nBiH je danas dobila 10.530 vakcina Fajzer, a putem ovog mehanizma do avgusta bi trebalo da stigne ukupno 214 hiljada doza vakcina.\nEvropski komesar Oliver Varhelji juče je posetio Srbiju, a danas će, posle posete BiH, otputovati u Crnu Goru i Severnu Makedoniju.\nEvropski komesar će u sredu, 5. maja, posetiti Albaniju i Kosovo.\nPrevious U Hrvatskoj još 46 osoba umrlo od kovida, registrovano 1.396 novozaraženih\nNext U Bosni i Hercegovini novih 280 pozitivnih slučajeva, preminula 61 osoba\nZemlje regiona gube veru u Uniju i pristupni proces\nSkupština Crne Gore izglasala izmene Zakona o državnom tužilaštvu


Udruženje poljoprivrednika FBiH uručilo zahvalnicu ministru Dediću – Biznis.ba\nNaslovnaBiHUdruženje poljoprivrednika FBiH uručilo zahvalnicu ministru Dediću\nUdruženje poljoprivrednika FBiH uručilo zahvalnicu ministru Dediću\nobjavljeno 06. dec 2019. u 16:49\nUdruženje poljoprivrednika Federacije BiH uručilo je danas zahvalnicu federalnom ministru poljoprivrede, vodoprivrede i šumarstva Šemsudinu Dediću.\nKako je istakao predsjednik Udruženja Nedžad Bićo, zahvalnica je dodijeljena za kontinuiranu podršku koju je ministar tokom svog mandata pružao poljoprivednicima.\n– Posebno bih ovdje izdvojio nedavno povećanje budžeta za poljoprivredu za 18,3 miliona KM. On će naredne godine iznositi 87 miliona KM i to je rekordan rast. Mi smo tim iznosom zadovoljni i smatramo da je on dobar temelj za jačanje poljoprivrede u Federaciji BiH. Tu su i povoljne kreditne linije Razvojne banke koje će biti otvorene u narednom periodu. Mislim da možemo govoriti o velikim pomacima kad je u pitanju pristup Vlade Federacije BiH poljoprivredi – poručio je Bićo.\nSastanak sa predstavnicima Udruženja bio je prilika za razgovor o tome – kako najbolje uložiti dodatna sredstva koje će poljopriovrednici imati na raspolaganju 2020. godine, te kojim granama poljoprivrede treba dodatna podrška.\nZaključeno je da se Program poticaja za narednu godinu mora početi pripremati u što skorijem roku i da u njegovoj izradi trebaju učestvovati predstavnici poljoprivrednika, saopćeno je iz Udruženja poljoprivrednika FBiH.


Poljski novinari upoznati sa turističkom ponudom zaleđa Starog Bara\nObjavljeno 20 May, 2022\nFoto: TO Bar\nTuristička organizacija Bar danas je u saradnji sa NTO Crne Gore dočekala predstavnike medija iz Poljske.\n-Imajući u vidu značaj ovog tržišta za naš grad, TO Bar je osmislila poseban program za današnju posjetu koja se ogleda u obilasku Starog Bara, pješačkoj turi kroz maslinjak Džidžarin kao i radnom ručku na Bartuli u cilju upoznavanja zaledja našeg grada.\nPoljski predstavnici medija i te kako dobro poznaju našu morsku obalu, a ovom prilikom doživjeli su djelić atmosfere aktivnog odmora uz pratnju vodiča ali i nezaobilaznog upoznavanja sa najvećim kulturno-istorijskim spomenikom našeg grada-saopštili su iz TO Bar.\nNa današnjoj turi bili su predstavnici poljskih medija Gazeta.pl, wp.pl, Rynek Turystyczny & Magazyn Świat, Wiadomości Turystyczne, Magazyn.wakacje.pl, Wasza Turystyka, NowaTurystyka.pl, Interia.pl, Onet.pl kao i National Geographic Traveler.\n-Turistička organizacija Bar ovom prilikom je pozvala i predstavnike barske turističke privrede koji najviše posluju na ovom tržištu, kako bi nas bolje upoznali sa potrebama istih.\nOva posjeta je od izuzetnog značaja za našu opštinu, posebno zbog kategorija smještajnih kapaciteta i cjenovne politike koju posjeduje naš grad a koja odgovara standardu i profilu turista iz Poljske.


BORANKA DR MARJANA LEŽAIĆ OTKRIVA TAJNE SVEMIRA - MEDIJA CENTAR BOR );\nBORANKA DR MARJANA LEŽAIĆ OTKRIVA TAJNE SVEMIRA\nBoranka dr Marjana Ležaić u Institutu za čvrsto stanje u Istraživačkom centru „Julih”, koji je deo najvećeg nemačkog naučnog udruženja „Helmolc”\n…, sa petočlanim timom koji predvodi pokušava da dokuči najveću tajnu sveta o postojanju i nastanku svemira, objavljuju “24 sata”.\nDr Ležaić koja se bavi kompjuterskom teorijskom fizikom očekuje uskoro da će sa svojim saradnicima dati odgovor na pitanje zašto je priroda izabrala da stvori znatno više materije nego antimaterije. Nakon završene srednje škole u Boru, Marjana je diplomirala na Odseku za teorijsku i eksperimentalnu fiziku na PMF-u u Beogradu. Rad na doktoratu započela je 2002. godine u nemačkom istraživačkom centru “Julih”, a tri godine kasnije i doktorirala na Univerzitetu RWTH, u Ahenu, u Nemačkoj.\nSvoj naučni projekat dr Ležaić započela je u oktobru 2008. godine, nakon što joj je nemačko naučno udruženje “Helmolc” odobrilo finansiranje istraživanja.\n– Po povratku sa Univerziteta “Santa Barbara” u Kaliforniji, gde sam boravila kao stipendista nemačkog Istraživačkog udruženja, osnovala sam svoju istraživačku grupu i krenuli smo sa radom. Zajedno sa saradnicom prof. Nikolom Spaldin “dizajnirali” smo materijal koji bi bio optimalan za eksperimente koji pokušavaju da pronađu električni dipolni moment elektrona. U laboratoriji naših saradnika u Pragu je materijal napravljen, a eksperimente koji traže električni dipolni moment elektrona rade naši saradnici sa “Jejla”. Znamo da elektron, koji je elementarna čestica, poseduje tri karakteristike: masu, naelektrisanje i spin (ili magnetni moment). Električni dipolni moment bi, ukoliko postoji, bio četvrta karakteristika elektrona i mogao da objasni zašto naš svemir postoji, odnosno zašto se materija i antimaterija nisu međusobno poništile tokom velikog praska – objašnjava dr Ležaić.\nMlada naučnica kaže da joj ništa ne predstavlja teret jer je zaljubljena u svoj posao.\n– Moj radni dan započinje oko deset ujutru iščitavanjem i pisanjem mejlova, potom slede razgovori sa članovima moje grupe o rezultatima i eventualnim problemima i novim idejama, osmišljavam projekte ili radim na postojećim, a kući obično stižem tek oko 10 uveče. Nemačka je organizovana zemlja gde je gubljenje vremena svedeno na minimum – objašnjava dr Ležaić i dodaje da joj najviše nedostaje to što ne viđa češće porodicu i prijatelje iz Srbije.\nPresrećna zbog uspeha brata režisera\nZa svog rođenog brata, mladog reditelja Nikolu Ležaića, čiji je film „Tilva Roš“ dobio nagradu za najbolji film na festivalima u Holandiji na „Noodelijk“ i Portugalu na „Estoril“, i pred kojim zasigurno stoji blistava karijera, tvrdi da je oduvek verovala u njegovu kreativnost i maštovitost.


Izetbegović Čoviću ponudio koaliciju u Federaciji BiH\n/ INSTANT / Izetbegović Čoviću ponudio koaliciju u Federaciji BiH\nKlix.ba08.10.2018. u 18:27\n(Patria) – Lider Stranke demokratske akcije (SDA) Bakir Izetbegović uputio je predsjedniku HDZ-a BiH Draganu Čoviću poziv za koaliciju na nivou Federacije BiH, saznaje nezvanično Patria iz izvora u SDA.\nU nedjelju su u Bosni i Hercegovini održani osmi Opći izbori. Prema preliminarnim rezultatima Centralne izborne komisije najviše glasova u Federaciji BiH do sada je osvojila SDA (133.664), dok je ne drugom mjestu koalicija okupljana oko HDZ-a BiH (98.500).\nNekoliko sati nakon što su poznati pobjednici izbora pokrenuta je inicijativa za koaliciju SDA – HDZ BiH. Te dvije stranke činile su koaliciju i u proteklom četverogodišnjem mandatu.


Riblja Čorba “proključala” u Areni – CLUBBING.RS\nRiblja Čorba “proključala” u Areni\nRođendan jedne od najpopularnijih domaćih grupa probio je prostorne kapacitete Beogradske arene.\nRiblja Čorba nastupila je u subotu uveče pred više od 20.000 ljudi, koji su uživali u bezvremenskim hitovima grupe koja je odavno stekla pravi status rokenrol ikone.\nPublika je pevala bez prestanka Čorbine pesme, tokom dva i po sata koncerta.\nBora Đorđević, koji je pored tri decenije benda slavio i 57. rođendan, nastup je otvorio pesmom "Ravnodušan prema plaču".\nPrepuna Arena se ljuljala i orila od pevanja, ali muzika nije bila jedini "sastojak" šoua zvanog Čorba! Uz pesmu "Volim, volim, volim, volim žene", na binu su izašle i igračice koje su pobacale brushaltere u publiku, i nastavile da đuskaju samo u tangama!\n"Mi smo nepopravljivi, jedini smo matorci koji su još uvek u pubertetu", rekao je Đorđević. Pored striptizeta, tu su bili i žongleri, profesionalni plesači… Pa čak i jedna prosidba u publici!\nDva i po sata Bora Čorba je podsećao publiku na 30 minulih muzičkih godina, a koncert je završio pesmom za koju je sam rekao (a mnogi se i slažu) da mu je najbolja u karijeri – "Pogledaj dom svoj, anđele".\nNaravno, publika je odmah zagrmela, i dobila zasluženi "repete" od još pola sata Čorbe. Na bis su izvedene pesme "Lutka sa naslovne strane", "Dobro jutro" i druge.\nŽestina kojom su Bora i ekipa pržili tokom celog koncerta pokazala je da im 30 godina na bini nije oduzelo nimalo žara, štaviše! Posle svirke, jednako oduševljenje bilo je primetno na licima i onih koji pamte početke benda, i onih koji su rođeni u vreme albuma "Ostalo je ćutanje".


"Neophodna revizija mera, 90 odsto pacijenata ima delta soj" Dr Jovanović poslala važno upozorenje građanima | Najnovije vesti - Srbija danas\n19.08.2021. • 14:42 Srbija Danas\n"Neophodna revizija mera, 90 odsto pacijenata ima delta soj" Dr Jovanović poslala važno upozorenje građanima\nTanja Jovanović je ocenila za emisiju "Magazin" Prvog programa Radio Beograda da epidemijska situacija u Srbiji nije stabilna, posebno ako se ima u vidu podatak o porastu broju zaraženih na dnevnom nivou.\nVirusolog i profesorka Medicinskog fakulteta Tanja Jovanović kaže da je zbog porasta broja novozaraženih neophodna revizija mera. Oko 90 odsto pacijenata sa simptomima kovida 19 od kojih je uzet uzorak, ima delta soj, navodi Jovanovićeva.\nSVE ŠTO VAS ZANIMA NA JEDNOM MESTU: 14 pitanja i odgovora o trećoj dozi u Srbiji\nDA LI EVROPI PRETI NOVA MIGRANTSKA KRIZA? Stručnjaci kažu da rute i stacioniranje izbeglica zavisi od pozicije JEDNE ZEMLJE\nKOVID KRIMINAL U SRBIJI: Hoće da putuju, a neće da se vakcinišu pa FALSIFIKUJU DOKUMENTA\nTakve okolnosti, prema njenim rečima, zahtevaju i reviziju, ali i strožu kontrolu sprovođenja protivepidemijskih mera.\nJovanovićeva ističe da je u Srbiji trenutno dominantna delta ili indijska varijanta (soj) koronavirusa i da oko 90 procenata pacijenata sa simptomima kovida 19 od kojih je uzet uzorak, ima taj soj virusa.\nPrecizirala je da je bilo očekivano da delta varijanta postane dominantna u septembru, ali se brzo proširila zbog nepoštovanja epidemijskih mera.\nSve nove varijante se lakše prenose\nJovanovićeva, koja je i član Kriznog štaba, napominje da sve nove varijante koronavirusa, u odnosu na inicijalnu vuhansku, imaju sposobnost lakšeg prenošenja sa bolesne na zdravu osobu, pa tako delta varijanta virusa za 70 procenata ima bržu transmisiju nego britanska ili alfa varijanta.\nKo češće oboleva od delta soja i koji su simptomi\nNepoštovanje protivepidemijskih mera - pre svega nenošenje maske i neodržavanje potrebne fizičke distance, ali i apstrahovanje činjenice da postoji kovid 19, kao i brojna putovanja, odlasci na godišnje odmore, faktori su koji su uticali na to da izgubimo kontrolu nad epidemijom i uđemo u četvrti talas, konstatuje Tanja Jovanović.\nPodseća da su se varijante virusa na početku geografski determinisale - britanska, južnoafrička, brazilska, indijska, ali da je na osnovu odluke SZO promenjena nomenklatura i da se varijante virusa sada obeležavaju slovima grčkog alfabeta.\n"Sve vakcine u Srbiji efikasne protiv postojećih sojeva"\nSve vakcine koje su u upotrebi u Srbiji efikasne su protiv postojećih sojeva, navodi Tanja Jovanović i objašnjava da one štite od ozbiljnih formi infekcije i hospitalizacije, ali da - u apsolutnom smislu, ne štite od infekcija koje izazivaju novi sojevi virusa.\nNe zabrinjava činjenica da se zaražavaju osobe koje su primile dve doze vakcine jer, ističe Jovanovićeva, nijedna vakcina, pa ni ove protiv kovida 19, ne pokazuje apsolutnu efikasnost.\n"Vakcine u Srbiji efikasne 90 odsto"\nVakcine koje se koriste u Srbiji imaju efikasnost preko 90 procenata, što ukazuje da su vrlo pouzdane.\nImunski sistemi imaju različitu efiksanost, pa se dešava da se pojedine osobe ponovo zaraze, i posle kompletne imunizacije.\nMeđutim, dobro je, prema njenim rečima, da vakcine štite i takve osobe od teških oblika bolesti.\n"Kombinacija različitih vakcina može da dâ dobar rezultat"\nJovanovićeva navodi da je treća doza vakcine preporučljiva, pre svega, za imuno-kompromitovane osobe, koje boluju od najtežih formi bolesti - time se pojačava njihov imunitet.\nOna veruje, a i kliničke studije su to pokazale, da kombinacija različitih vrsta vakcina može da dâ dobar rezultat, posebno u kontekstu obezbeđivanja maksimalnog imuniteta.\nkoronavirus epidemija dr Tanja Jovanović širenje virusa vakcinacija suzbijanje virusa


U teškoj saobraćajnoj nesreći kod Gradačca jedna osoba smrtno stradala - Objektivno\nU teškoj saobraćajnoj nesreći kod Gradačca jedna osoba smrtno stradala\nJedna osoba je smrtno stradala, a tri su povrijeđene u teškoj saobraćajnoj nesreći koja se sinoć oko 22:20 sati dogodila na dijelu puta Gradačac – Ormanica, u mjestu Vučkovci.\nIz Operativnog centra Ministarstva unutrašnjih poslova Tuzlanskog kantona (MUP TK) su kazali da su u ovoj saobraćajnoj nesreći učestvovali 37-godišnji D.S. iz Modriče koji je upravljao automobilom Hyundai i 22-godišnji S.I. iz Džakula kod Gtačanice, a koji se nalazio za volanom automobila Volkswagen Touareg.\n– Došlo je do direktnog sudara ova dva vozila. U automobilu Volkswagen Touareg povrijeđeni su vozač S.I. i dva saputnika, dok je vozač u automobilu Hyundai smrtno stradao na mjestu nesreće, kazali su iz Operativnog centra MUP-a TK.\nUviđaj su na mjestu događaja obavili službenici Odjeljenja kriminalističke policije Policijske uprave Gradačac, a saobraćaj je na spomenutoj dionici puta bio obustavljen jutros do 4:10 sati.\nPo nalogu Kantonalnog tužilaštva Tuzlanskog kantona, i uz naredbu Kantona\nJedna osoba zadobila je teške tjelesne povrede, nakon što je napadnuta od\nNovinar Mladen Marić bit će sahranjen u ponedjeljak, 18. novembra na sara\nKomemorativna sjednica povodom smrti Hakije Meholjića , ratnog šefa srebr\nNa području Općine Vareš od jutros, 14. novembra se provode mjere i akti


ДИГИТАЛНО ОСНАЖИВАЊЕ ЖЕНА - Pametno i bezbedno\nDIGITALNO OSNAŽIVANjE ŽENA\nU cilju osnaživanja žena i devojčica u IKT sektoru, Vlada Republike Srbije usvojila je Program za osnaživanje žena u oblasti IKT-a za period 2019-2020. godine, koji predstavlja prvi program u ovoj oblasti.\nPredviđene su različite programske mere i aktivnosti koje obuhvataju afirmaciju digitalnih veština i kompetencija ženske populacije, počev od devojčica uzrasta osnovne škole, zatim srednjoškolki i studentkinja, nezaposlenih, ali i zaposlenih žena, kao i pripadnica starijih generacija.\npodstaći devojčice od uzrasta osnovne škole da se u daljem obrazovanju, a kasnije i profesionalno opredele za rad u oblasti IKT;\nomogućavanje ženama obrazovanim i zaposlenim u drugim sferama da se putem neformalnog obrazovanja prekvalifikuju za rad u oblasti IKT-a;\npodizanje digitalnih kompetencija kod pripadnica ženskog pola svih starosnih dobi, radi suzbijanja ekonomskog digitalnog jaza.


KMF Leskovac zove navijače - JuGmedia\nPoslednje kolo Treće futsal lige Istok biće odigrano sutra, a KMF Leskovac na svom terenu u SRC Dubočica dočekuje niški Akademac koji traži slamku spasa za opstanak u ligi.\nČudne propozicije takmičenja dovele su do toga da, ukoliko sutra pobedi, ekipa KMF Leskovac ide u baraž za Drugu futsal ligu, gde će se sastati sa jednom od ekipa plasiranih od 7.-10. mesta, a protivnik će biti određen žrebom. Prednost domaćeg terena, pošto se igra na dve dobijene utakmice, u prvoj i eventualno trećoj utakmici imaće ekipa iz Treće futsal lige.\nI, dok su u tom delu propozicije jasne, prava zbrka je na dnu tabele. Propozicije kažu: Ako iz Druge Futsal lige Srbije ispadnu ekipe sa teritorije FSRIS, iz Treće lige Istok ispada dodatno onoliko ekipa koliko je ispalo iz Druge. Ukoliko prvak Treće Futsal lige Istok, u baražu ne uspe da se plasira u viši rang, u tom slučaju neće doći do ispadanja još jedne ekipe iz Treće lige.\nU vezi sutrašnje utakmice, trener KMF Leskovac, Radosav Bojat je najpre pozvao navijače da u što većem broju dođu u halu i pruže podršku ekipi kako bi pobedom izborila pravo na baraž.\n“Poslednja utakmica u regularnom delu sezone u kojoj smo imali oscilacije u igri jer smo pokušavali da oformimo novi stil igre, da igru prilagodimo postojećem igračkom kadru pošto smo u sezonu ušli oslabljeni za bitne igrače a veći deo sezone odigrali i u nekompletnom sastavu zbog povreda koje su mučile igrački kadar. Stigli smo na korak do željenog cilja, baraža, i ekipa će dati sve od sebe kako bi zabeležila još jednu pobedu i stekla pravo da se bori za rang takmičenja koji kvalitetom i zaslužuje. Istakao bih nastupe Vukojevića koji je odigrao prolećni deo sezone onako kako se i očekivalo i puno pomogao saigračima. Na žalost, zbog zdravstvenog problema neće moći da nastupi u sutrašnjoj utakmici. Svim ostalim igračima zahvaljujem se na uloženom trudu”, ističe\nLeskovački ljubitelji futsala i sporta uopšte, umeli su da procene kada treba da pruže podršku svojim ekipama pa neće iznenaditi ako tribine SRC Dubočica sutra, u 20 časova, budu ispunjene do poslednjeg mesta. Ulaz je slobodan.\nDeci u hraniteljskim porodicima po 15.000 za Uskrs


O nama - Enco Book\nMi smo izdavačka kuća koju sačinjava mali stručni tim pedagoga, vaspitača, ilustratora, a po potrebi angažujemo i konsultujemo stručna lica iz raznih oblasti, sve u cilju da naše slikovnice i knjige za decu budu što kvalitetnije i lepše.\nPostojimo od 1994, dakle više od 20 godina naš tim kreira i stvara slikovnice namenjene deci od prvih koraka i reči pa do kraja osnovne škole.\nDeca i roditelji nas prepoznaju po kvalitetnim slikovnicama za najmlađe – PRVIM REČNICIMA, koji nastaju u saradnji sa Belgijskom izdavačkom kućom LE BALLON sa kojoj sarađujemo od 1997 godine. Sve slikovnice za najmlađe štampane su na ekološkom papiru i svi materijali korišćeni u izradi ovih slikovnica su testirani što potvrđuje oznaka C na svakoj knjizi.\nTu su još slikovnice, vežbanke i bajke sa nalepnicama… Karakteristika naših naslova je to što su neobični i drugačiji. Svaki naslov ima neko iznenađenje, nalepnice, poklon olovke, poklon flomaster, blokčić, itd…\nPrva iz ove edicije PUTOVANJE KROZ ZNANJE dobila je nagradu – Dobra igračka 2002, a knjigaKVIZ-ČAROBNO PUTOVANJE 1. nagradu dečije kritike DOSITEJEVO PERO za 2011 godinu.\nCilj nam je da naše knjige budu edukativne, lepe, kvalitetne, da ih deca vole, poklanjaju jedni drugima, da im budu dobar drug u njihovom odrastanju.\nKviz knjige (15)\nSlikovnice u tvrdom povezu (16)


Ministar odbrane Nebojša Stefanović i načelnik Generalštaba Vojske Srbije general Milan Mojsilović prisustvovali su u pančevačkoj kasarni “Narodni heroj Stevica Jovanović” svečanom ispraćaju kontingenta pripadnika Vojske Srbije koji će tokom narednih šest mjeseci biti angažovani u multinacionalnoj operaciji Ujedinjenih Nacija UNIFIL u Republici Liban.\nNebojša Stefanović je poručio srpskim mirovnjacima da je uvjeren da će oni svoje zadatke izvršavati časno i predano i da će predstavljati Srbiju na najbolji mogući način ponašajući se onako kako to dolikuje srpskom vojniku, navodi se u saopštenju Ministarstva odbrane.\nMinistar Nebojša Stefanović na svečanom ispraćaju kontingenta pripadnika Vojske Srbije u Liban\n“Vi ste prošli stroge selekcije. Nije bilo lako doći do toga da neko bude upućen u mirovnu misiju i znam šta je sve potrebno da ispunite od kriterijuma da biste uopšte bili uzeti u obzir. Vi, koji ste danas pred nama, vi ste izabrani kao najbolji koji će predstavljati boje naše zemlje”, istakao je ministar.\nPoručio je da će mirovnjaci imati priliku da steknu nova znanja i priliku da pokažu ono što su naučili tokom svoje vojničke karijere i priliku da predstavljaju srpsku vojsku.\n“Gdje god sam razgovarao sa stranim predstavnicima u onim partnerskim zemljama koje se nama učestvuju u mirovnim misijama, svi su bez razlike isticali uvijek jednu stvar, a to je da su pripadnici naše vojske, tamo gde učestvuju u mirovnim misijama, u potpunosti posvećeni tim zadacima i da su među najboljima u svakom smislu”, naglasio je ministar Stefanović. Od vas očekujem potpuno požrtvovanje i da zaista boje naše zemlje predstavljate dostojno, onako kako to dolikuje Republici Srbiji”, naglasio je ministar Stefanović.\nPodsjetio je i na to da multinacionalne operacije nose određene rizike što podrazumeva više opreza i poštovanje svih pravila i zatražio od naših mirovnjaka da budu onakvi kakvi su bili u svojim redovnim jedinicama.\nPodvukao je i potrebu da se vodi računa o epidemiji kovida i svemu drugome što bi moglo da ugrozi njihovo zdravlje.\n“Što se tiče vaše sigurnosti, uvjeren sam da ćete vi, zajedno sa vašim stajrešinama, preduzeti sve što je potrebno da bi svi naši ljudi bili sigurni u svakom trenutku”, naglasio je ministar i dodao da ćemo budno pratiti svaki događaj u Libanu i biti spremni da reagujemo i pomognemo u zaštiti sigurnosti naših pripadnika.\nMajor Zoran Cvejić, komandir pješadijske čete, primajući državnu zastavu iz ruku ministra Nebojše Stefanovića zahvalio je na ukazanoj časti.\n“Ovo sveto znamenje nas obavezuje da sve zadatke izvršavamo odgovorno i požrtvovano čuvajući čast srpskog vojnika. Uvjerevam vas da ćemo sa ponosom predstavljati Vojsku Srbije!”, rekao je major Cvejić.\nPripadnici Vojske Srbije angažovani su u misiji UNIFIL u Libanu od decembra 2010. godine. Od ukupno 177 pripadnika naše Vojske koji se nalaze u misiji UNIFIL u okviru ove rotacije biće zamenjeno 142. Glavnicu tog broja čine pripadnici pješadijske čete iz sastava Prve brigade Kopnene vojske.


Naslovna Košarka Kup Radivoja Koraća: Zvezda favorit, Večiti derbi moguć tek u finalu\nKosarka ABA League season 2017-2018 Partizan v Crvena Zvezda Pero Antic (L) and Djoko Salic Beograd, 06.11.2017 foto: Srdjan Stevanovic/Starsportphoto ©\nZavršni turnir takmičenja koje se zove Kup Radivoja Koraća, odnosno predstavlja nadmetanje košarkaških klubova za trofej nacionalnog kupa, održaće se od 15-18 februara u Nišu, a organizator je Košarkaški savez Srbije.\nZa Žućkov trofej će se boriti sledeći timovi: Crvena Zvezda, Partizan, FMP, Mega, Borac, Metalac, Dinamik i Zlatibor. Niš je osmi put ukupno, a četvrti put uzastopno domaćin turnira, a aktuelni vlasnik trofeja je Crvena Zvezda.\nHoće li Zagorac izboriti minute u ACB ligi?\nNajviše trofeja i dalje ima Partizan (5), Zvezda ima četiri, dok su FMP i Mega Kup Radivoja Koraća osvajali po jednom. Osim u Nišu, završni turnir se pod ovim nazivom igrao još samo u Beogradu (2011) i Kragujevcu (2007, 2013). Favoriti za osvajanje Žućkove levice su timovi koji se takmiče u ABA ligi, pre svega Zvezda, ali s obzirom na posebnosti turnirskih takmičenja na kojima iznenađenja nikada nisu isključena, očekuje nas mnogo uzbudljivih utakmica.\nTreba reći da se tako zvalo i takmičenje u okviru Srbije i Crne Gore u periodu 2002-2006. Po dva puta su najbolji bili FMP i Crvena Zvezda.\nPored četiri tima koje se takmiče u ABA ligi, tu su dve ekipe iz ABA 2 lige (Borac, Dinamik), kao i timovi iz Prve košarkaške lige Srbije Metalac i Zlatibor. Klub iz Čajetine je jedini debitant pošto je Dinamik tu čast imao prethodne godine. Zlatibor i Metalac su pravo na učešće na završnom turniru stekli kao finalisti II stepena u takmičenju.\nDinamik i Borac su isto pravo obezbedili osvajanjem prvog i drugog mesta na polovini sezone u Košarkaškoj ligi Srbije.\nKao što je poznato, Kup Radivoja Koraća je u periodu 1972-2002 bio naziv takmičenja u organizaciji FIBA. Podsećanja radi treba reći da je sa tri osvojena trofeja najuspešniji srpski klub Partizan. Crvena Zvezda je dva puta igrala u finalu, Vršac jednom, a najviše puta je pobeđivao italijanski Kantu (4).\nDanas počinje Kup Radivoja Koraća u čast jednog od najboljih jugoslovenskih strelaca, Radivoja Koraća Žućka. https://t.co/dN8n64OpJR\n— Medijana Timeless (@MedianaTimeless) February 15, 2018\nCrvena Zvezda je najveći favorit za novi trofej\nCrveno-beli su najveći favoriti za novi trofej, čijim osvajanjem bi se izjednačili sa Partizanom. Dušan Alimpijević u Nišu ima na raspolaganju kompletan sastav uključujući i oporavljenog Peru Antića.\nKup će biti veoma uzbudljiv, kvote možete da pogledate ovde!\nPartizan ima i dodatne motive da se pokaže u najboljem mogućem izdanju budući da nije uspeo da osigura plej-of u ABA ligi. Crno-beli će biti bez Pecarskog koji se nalazi u SAD, a pokušaće da stignu do prvog trofeja polse četiri godine.\nDejan Milojević je pre dve godine sa Megom osvojio Kup Radivoja Koraća, što bi u slučaju da ponovi uspeh, bilo još veće iznenađenje nego tada. Šanse za prolazak u finale nisu tako male jer Mega nije u istoj polovini žreba sa najvećim favoritom. U eventualnom polufinalu Milojević bi se suočio sa svojim nekadašnjim klubom koga je iznenadio pre dve godine.\nAko se ne računaju dve titule iz vremena zajenice sa Crnom Gorom, FMP je svoj jedini trofej osvojio 2007. godine. Za ostale timove se svako učestvovanje u završnici smatra značajnim sportskim uspehom.\nPrethodni tekstDa potraje Partizanovo proleće: Sa Sumom iza Tavambe na iskusni Plzenj\nSledeći tekstVeliki čovek Petr Čeh: Kako se Rajan Mejson zahvalio golmanu na ljudskosti (VIDEO)


Rusija: Američki nuklearni poligoni u stanju pripravnosti radi mogućeg nastavka proba - 29.05.2019, Sputnik Srbija\nSjedinjene Američke Države drže nuklearne poligone u stanju pripravnosti radi mogućeg nastavka nuklearnih proba, izjavio je za Sputnjik stalni predstavnik Rusije... 29.05.2019, Sputnik Srbija\nrusija, svet, vesti, mihail uljanov, vojska i naoružanje\n18:55 29.05.2019 (Osveženo: 01:41 26.08.2021)\nSjedinjene Američke Države drže nuklearne poligone u stanju pripravnosti radi mogućeg nastavka nuklearnih proba, izjavio je za Sputnjik stalni predstavnik Rusije u međunarodnim organizacijama u Beču Mihail Uljanov.\n„Sadašnja američka administracija zvanično je pre skoro godinu dana objavila da neće težiti ratifikaciji sporazuma (o sveobuhvatnoj zabrani nuklearnih proba). Štaviše, Vašington je odlučio da svoje nuklearne poligone drži u stanju pripravnosti radi mogućeg nastavka nuklearnih ispitivanja. Sada, da ne bi bili predmet kritike, Amerikanci pokušavaju da prebace odgovornost na Rusiju. Ne mislim da će taj beskrupulozni metod proraditi“, istakao je Uljanov.\nOn je dodao da Vašington pokušava da skrene pažnju sa svoje destruktivne politike prema Sporazumu o zabrani nuklearnih proba, optužujući Rusiju za narušavanje moratorijuma.\n29 Maj 2019, 17:41\nNačelnik Vojno-obaveštajnog odeljenja Pentagona, general-pukovnik Robert Ešli Mlađi ranije je izjavio da Rusija ne poštuje moratorijum na nuklearne probe i da razvija svoj nuklearni potencijal.\nSjedinjene Američke Države, za razliku od Rusije, nisu ratifikovale Sporazum o sveobuhvatnoj zabrani nuklearnih proba, ali istovremeno, neosnovano optužuju Moskvu za navodno kršenje tog sporazuma.


Londonski maraton - Blic Sport\nBostonski maraton, koji je prvobitno bio zakazan za 20. april, odložen je za sredinu septembra zbog epidemije korona virusa, objavio je gradonačelnik Marti Volš.\nLONDONSKI MARATON Kenijki Kejtani pobeda i svetski rekord\nKenijska atletičarka Meri Kejtani pobedila je na Londonskom maratonu i postavila novi svetski rekord u ženskoj konkurenciji.\nKipsang pobedio na maratonu u Londonu uz novi rekord\nSvetski rekorder, kenijski atletičar Vilson Kipsang pobedio je na maratonu u Londonu, a njegova sunarodnica Edna Kiplagat trijumfovala je u ženskoj konkurenciji.\nDvostruki olimpijski šampion, britanski atletičar Mo Farah rekao je da će učestvovati na Londonskom maratonu u aprilu.\nUprkos tragediji u Bostonu, Londonski maraton će se održati u nedelju\nOrganizatori Londonskog maratona potvrdili su se da će, uprkos bombaškom napadu tokom slavne trke u Bostonu, od kog je poginulo troje ljudi a više od stotinu povređeno, nadmetanje biti održano u nedelju kao što je i planirano.\nDibaba zbog povrede odustaje od Londonskog maratona\nOlimpijska šampionka na 10.000 metara Etiopljanka Tiruneš Dibaba odustala je zbog povrede od debija na Londonskom maratonu koji se održava u aprilu.\nMo Farah menja disciplinu, sledeće godine trči na Londonskom maratonu\nDvostruki olimpijski šampion, britanski atletičar Mo Farah rekao je da će sledeće godine učestvovati na Londonskom maratonu.\nPreminula učesnica Londonskog maratona\nJedna učesnica maratona u Londonu je umrla, pošto je kolabirala tokom trke, saopštili su organizatori.\nPola Redklif postavila svetski rekord u maratonu a on poništen jer su trčali i muškaraci\nMeđunarodna atletska federacija (IAAF) poništila je svetski rekord u maratonu koji je Britanka Pola Redklif postavila 2003. godine u Londonu (2:15,25) pošto nije ostvaren u isključivo ženskoj trci.\nU Londonu dva sata bez objašnjenja testirali maratonca\nŠvajcarska anti-doping agencija zatražila je objašnjenje od organizatora maratona u Londonu zašto je evropski šampion Viktor Rotlin proveo dva sata na doping testu.\nMutai slavio na Londonskom maratonu, oboren i rekord\nKenijski atletičar Emanuel Mutai pobedio je na Londonskom maratonu i postavio novi rekord staze, dok je u ženskoj konkurenciji najbrža bila njegova sunarodnica Meri Keitani.\nMaraton na OI 2012. u centru Londona\nStart i cilj maratona na Olimpijskim igrama 2012. godine u Londonu biće ispred Bakingemske palate, a takmičari će tokom trke obići tri kruga oko centra Londona, saopštili su danas organizatori najvećeg svetskog sportskog događaja.\nKebede prekinuo dominaciju Kenijaca\nOsvajač bronzane medalje na Olimpijskim igrama u Pekingu Tsegaje Kebede iz Etiopije trijumfovao je na Londosnkom maratonu i na taj način prekinuo šestogodišnju dominaciju Kenijaca u britanskoj prestonici.\nLondonski maraton potrošio na prevoz 231.000 dolara\nOrganizatori Londonskog maratona, koji će biti održan 25. aprila, potrošili su neplaniranih 230.940 dolara na prevoz atletičara, koji su zbog haosa u aviosaobraćaju izazvanim oblakom vulkanske prašine bili prinuđeni da menjaju avione.


U EU kovid pasoš ne može vakcina koju nije odobrila Evropska agencija za ljekove – Borba\nU EU kovid pasoš ne može vakcina koju nije odobrila Evropska agencija za ljekove\nPoslanica Evropskog parlamenta Tanja Fajon izjavila je da Evropska unija ima stroge zakonske regulative za odobravanje i sertifikaciju vakcina i da je očigledno da kovid pasoši Unije neće moći da prepoznaju vakcinu koju Evropska agencija za ljekove (EMA) još nije odobrila.\n„Nijedna kineska kompanija još nije podnijela zahtjev za odobrenje… Ako bude odobrena, ruska vakcina može da bude uključena u verziju kovid pasoša EU”, kaže Fajon za Nova.rs.\nOna je tako odgovorila na pitanje portala kakav je njen stav o predlogu za uvođenje kovid-pasoša za slobodno kretanje unutar EU, a koje će moći da dobiju samo oni koji su vakcinisani cjepivima koje je odobrila EMA.\nUkoliko bude usvojen ovakav predlog, veliki broj građana koji je vakcinisan kineskom i ruskom vakcinom neće moći da dobije takozvane “kovid pasoše” EU.\n“Očekuje se da će Komisija usvojiti svoj predlog o kovid pasošima tek ove nedjelje. Kako još uvijek nije na stolu, ne mogu ga komentarisati. Međutim, čvrsto verujem da moramo učiniti sve što je u našoj moći da se što prije vratimo u normalu. Verzija kovid pasoša EU mogla bi biti samo jedno od rješenja za lakše putovanje i prelazak granice”, navodi Fajon za Nova.rs.\nOna kaže da je i dalje uverena da takva inicijativa mora ostati nediskriminišuća, kao i da se mora poštovati individualno pravo na zaštitu podataka i privatnost. Kako ističe, postoje standardi kvaliteta, sigurnosti i efikasnosti koje treba poštovati i uzeti u obzir.\n“Što se tiče priznatih vakcina, EU ima stroge zakonske regulative za odobrenje i sertifikaciju vakcina. Očigledno je da verzija EU kovid pasoša ne može prepoznati vakcinu koju EMA još nije odobrila. Konkretno, kada su u pitanju kineske vakcine, nijedna kompanija iz Kine nije podnijela zahtjev za odobrenje na tržištu. Stoga se takve vakcine ne mogu razmatrati u EU”, navodi Fajon.\nOna, međutim, podsjeća da EMA razmatra usklađenost ruske vakcine Sputnjik V sa uobičajenim EU standardima, kada je riječ o efikasnosti, bezbjednosti i kvalitetu, i navodi da se na to provjerava od 4. marta ove godine.\n“Tek nakon što EMA odobri vakcinu Sputnjik V, ona može da bude uključena u šemu EU kovid pasoša”, kaže Fajon.\nKlinički centar: 86 pacijenata životno ugroženo od posledica korona virusa\nMitrović-Timonije: Crna Gora će u kontinuitetu unapređivati saradnju sa Francuskom u oblasti životne sredine


Radnički sa Solnokom za polufinale Kupa Evrope, Zvezda protiv Dinama - Vaterpolo vesti\nPočetna » Evrokupovi » Radnički sa Solnokom za polufinale Kupa Evrope, Zvezda protiv Dinama\nRadnički sa Solnokom za polufinale Kupa Evrope, Zvezda protiv Dinama\nVaterpolisti Radničkog igraće protiv mađarskog Solnoka u četvrtfinalu Kupa Evrope, dok će se Crvena zvezda za plasman u polufinale boriti sa moskovskim Dinamom, odlučeno je žrebom u Nionu.\nKragujevčani će u prvom susretu biti domaćini i verovatno nisu mogli da dobiju težeg protivnika, pošto je tim koji predvodi Živko Gocić uz Mladost glavni kandidat za osvajanje trofeja. Solnok je lider Šampionata Mađarske, a predvode ga srpski vaterpolisti, Filip Filipović, Duško Pijetlović i Radomir Drašović. Zvezda će imati nešto lakši zadatak, a revanš meč će igrati u Beogradu, što je još jedna povoljna okolnost.\n– Generalno, ne treba da razmišljamo da li smo mogli da prođemo bolje ili lošije. Solnok je sjajna ekipa, o kojoj ne treba trošiti reči, ali ne mislim da smo nešto slabiji i da ne možemo da ih pobedimo. To je derbi četvrtfinala, sastaju se dve podjednake ekipe i odlučiće jedan gol. Pored pomenutih reprezentativaca Srbije i Mađarske, imaju i dobre mlade igrače, kao i mi. Odlična su ekipa, dobro ih poznajem iz perioda kada sam igrao u Mađarskoj i sigurno je da neće biti lako, ali sam ubeđen da imamo kvalitet i da možemo da pobedimo. U neku ruku mi je i drago što smo njih izvukli, jer želimo da se nadmećemo sa najboljima, pa neka bolji pobedi – rekao je Strahinja Rašović, jedan od najboljih igrača Radničkog, a prenosi sajt kluba.\nU preostala dva četvrtfinalna duela Mladost će igrati sa Vuljagmenijem, dok će se još sastati OSC i Sabadelj.\nOznakeVaterpolo klub Crvena zvezda Vaterpolo klub OSC Vaterpolo klub Radnički Kragujevac Vaterpolo klub Solnok Vaterpolo Kup Evrope 2020/2021